qundao/data-zh-poetry huggingface dataset:
更漏子·其八
作者：樊增祥
朝代：清
体裁：词

北池花，西苑柳。东府桐阴玉甃。昆池水，汉时功。莲房坠粉红。红粉女。莲心苦。留得残荷疏雨。孤枕上，小楼头。从春听到秋。
更漏子·其六
作者：樊增祥
朝代：清
体裁：词

绮兰心，春笋手。闺阁也因诗瘦。珠帔掩，玉钗斜。画裙春草纱。鸳鸯枕。茱萸锦。梦压犀株未稳。新睡觉，故情深。重调绿绮琴。
更漏子·其四
作者：樊增祥
朝代：清
体裁：词

不相逢，如相见。为有妆楼新雁。空有雁，更无书。近来和雁无。蘼芜路。香如雾。曾印凤头鞋处。春雨后，翠苔深。玉钿何处寻。
更漏子·效温飞卿
作者：樊增祥
朝代：清

涩莺吭，黏蝶翅。雨滴梧桐雕砌。挑菜女，踏青人。闭门愁一春。金丝柳。柔荑手。玉色凤州新酒。凭一酌，散千忧。当垆眉萼秋。绣帘低，香径湿。双燕似曾相识。堂下睇，社前来。雕梁画早梅。楼上女。黄昏雨。暗卜金钱无语。同燕去，不同归。小桃花乱飞。小梅疏，新柳短。试较頞黄深浅。薰笃蓐，掩流苏。海棠春睡图。桐花凤。梨花梦。绣被一春寒重。红烛泪，绿蕉心。不如侬恨深。不相逢，如相见。为有妆楼新雁。空有雁，更无书。近来和雁无。蘼芜路。香如雾。曾印凤头鞋处。春雨后，翠苔深。玉钿何处寻。绮钱窗，棋子褥。天气乍凉还燠。焚甲馢，熨单衣。秋盆茉莉稀。香奁句，相思泪。桐叶上头题字。持画扇，扑流萤。愁看织女星。绮兰心，春笋手。闺阁也因诗瘦。珠帔掩，玉钗斜。画裙春草纱。鸳鸯枕。茱萸锦。梦压犀株未稳。新睡觉，故情深。重调绿绮琴。雪衣迎，黄耳吠。月照枇杷门内。骑马去，少人行。金鱼巷口灯。杯在手。香在口。金雁一行催酒。霜滑马，月窥人。今宵翠被温。北池花，西苑柳。东府桐阴玉甃。昆池水，汉时功。莲房坠粉红。红粉女。莲心苦。留得残荷疏雨。孤枕上，小楼头。从春听到秋。
最高楼·晚至玉带桥行散，倚栏照水，悢然有怀
作者：樊增祥
朝代：清
体裁：词

丁字水，渺渺下前溪。芳树外，断虹垂。青山尽在栏杆北，柳花吹度女墙西。悄无言，溪上思，有谁知。残照里、单衣闲伫立，剪不断、天涯芳草碧，临曲岸，俯清漪。风前曾记人如玉，镜中已是鬓成丝。洗尘容，归旧隐，是何时。
最高楼·灯夕书感
作者：樊增祥
朝代：清
体裁：词

人日过，春在绣帷中。银烛影，落梅风。灯屏尽画桃花马，帘旌双绣柳条龙。可怜宵，切莫放，玉尊空。消尽也、红檐霜与雪。且料理、铜街花与月。休更忆，凤城东。金莲宣赐知何日，金鳌缥缈是何峰。又三年，浑不见，软尘红。
月下笛·题羊辛楣同年《花溪渔笛图》
作者：樊增祥
朝代：清
体裁：词

水软新罗，山明秀黛，旧垂纶处。青溪一舸，依约风帆隔前浦。平波三尺桃花色，定载得、鸳鸯稳渡。更一枝黄笛，临风吹起，万重烟絮。延伫。江关暮。甚冷落汀洲，旧盟鸥鹭。长安倦旅。漫抛花外烟屿。待君宫锦归来日，好再把、渔蓑换取。倩舵尾、樵青闲倚，红亭按谱。
月下闻邻人歌曲
作者：樊增祥
朝代：清
体裁：五言律诗

月出疑清昼，扬辉竟一庭。风枝不受鹊，露簟已流萤。愁并朱弦发，云为皓唱停。比年感凋落，邻笛不能听。
月华清·题余秋室画《晚香玉》便面，为南海叶南雪前辈赋
作者：樊增祥
朝代：清
体裁：词

轻粉钩花，明金簇蕊，九华谁写宫扇。钿朵幽丛，露甃几番曾见。月上时、玉鬓新扶，风动处、罗帷香满。轻展。看湘筠几摺。瑶华一面。老辈风流未远。更密字银钩，和歌清婉。一段秋心，诉与蛩悽蝶泫。料有人、明玉窗前，暗回忆、素馨斜畔。香暖。记珠江画舸，燕钗敲晚。
月夜
作者：樊增祥
朝代：清
体裁：五言律诗

月出挂林表，劳人殊未閒。在天有弦朔，满地尽关山。霜雪生明镜，常仪独玉颜。青青此桂树，乞许种人间。
月夜同爱伯师过梁家园赋
作者：樊增祥
朝代：清
体裁：五言律诗

纡辔荒园里，苍然片月鲜。秋光满空阔，玉露隔婵娟。官路斜侵水，长河半隐天。底因妆阁镜，偏傍旅人圆。
望云出示近作即题其后并用录别
作者：樊增祥
朝代：清
体裁：七言律诗

扁舟东下忽相逢，黄鹤西楼访寓公。独步久轻江左士，新诗兼有渭南翁。齐名那得分前后，持论于今少异同。草草一尊重惜别，骊驹声满泪痕中。
望江南
作者：樊增祥
朝代：清

都门好，六月采红蕖。倚扇玉河观洗象，系船银闸看罾鱼。绣幰夹城隅。都门好，房户碧玲珑。院院云棚忘烈日，家家纱屉受清风。稳卧北窗中。都门好，双柳荫书堂。茶拣头青针蕊细，瓜浮三白玉犀凉。短至日偏长。都门好，幽事属谁家。新酒半瓶缄茉莉，旧书每本夹荷花。人是北方佳。都门好，三伏亦清和。昼不逢蝇冰力厚，夜无须蜡电功多。无汗湿衣罗。都门好，末伏尚炎蒸。花压烟胚薰百日，灯燃瓜腹赠双星。儿戏我犹能。都门好，风味举家清。樱颗润含餐露色，瓠犀脆试嚼冰声。浴后葛衣轻。都门好，蜜酪不论钱。朝沦建团冰后饮，夜携蕲簟月中眠。瓜果一时鲜。都门好，院静绿阴斜。颊雪嫩施云母粉，瓜红还染凤仙花。仙帔两重纱。都门好，食料极清佳。香透木樨黄玉栗，淡烹紫菜水晶虾。邻酒尽堪赊。都门好，消暑百般宜。秘法天厨传奶䴵，新香果厂卖？梨。合傍凤城栖。都门好，竹下晚凉赊。诗咏乌云含雨重，身如轻燕受风斜。人茗一时佳。都门好，居处胜南中。陇上提携鹦䳇绿，海南络绎荔支红。辛苦笑唐宫。都门好，出郭即西山。水学玉琴双涧上，烟摇清磬万松间。旧句蚀苔斑。都门好，服食拟神仙。清簟酥肌知竹渹，凉浆冰齿爱梅酸。吾意恋长安。都门好，重见绣衣来。池上白莲犹旧物，眼中红豆是新栽。为汝一徘徊。
望江南
作者：樊增祥
朝代：清
体裁：词

金翡翠，凭汝报瑶京。自听销魂桥下水，关中三见柳条青。愁煞纸裘生。
望江南 其一 改玉壶用吴园次“把酒祝东风，种出双红豆”词意，画美人障子，戏题其上。
作者：樊增祥
朝代：清
体裁：词

心上事，把酒祝东风。妾泪定随春雨霁，君颜长驻晚霞红。双照镜屏中。
望江南·其一
作者：樊增祥
朝代：清
体裁：词

都门好，六月采红蕖。倚扇玉河观洗象，系船银闸看罾鱼。绣幰夹城隅。
望江南·其七
作者：樊增祥
朝代：清
体裁：词

双红豆，朝暮伴妆台。樱颗不嫌重复点，灯花也学并头开。蝶喜入帘来。
望江南·其七
作者：樊增祥
朝代：清
体裁：词

都门好，风味举家清。樱颗润含餐露色，瓠犀脆试嚼冰声。浴后葛衣轻。
望江南·其三
作者：樊增祥
朝代：清
体裁：词

双红豆，粒粒是情根。塞北燕支多少泪，江南烟水几何春。付与弄珠人。
望江南·其三
作者：樊增祥
朝代：清
体裁：词

都门好，双柳荫书堂。茶拣头青针蕊细，瓜浮三白玉犀凉。短至日偏长。
望江南·其九
作者：樊增祥
朝代：清
体裁：词

封姨道，难得两心同。乞汝坤灵仙扇子，与人方便是东风。此酒不胜浓。
望江南·其九
作者：樊增祥
朝代：清
体裁：词

都门好，院静绿阴斜。颊雪嫩施云母粉，瓜红还染凤仙花。仙帔两重纱。
望江南·其二
作者：樊增祥
朝代：清
体裁：词

双红豆，双豆抵双金。色子玲珑嵌得否，相思入骨两难禁。情比爱河深。
望江南·其二
作者：樊增祥
朝代：清
体裁：词

都门好，房户碧玲珑。院院云棚忘烈日，家家纱屉受清风。稳卧北窗中。
望江南·其五
作者：樊增祥
朝代：清
体裁：词

双红豆，如火复如珠。如火解温金鸭否，如珠曾上玉盘无。切莫赠齐奴。
望江南·其五
作者：樊增祥
朝代：清
体裁：词

都门好，三伏亦清和。昼不逢蝇冰力厚，夜无须蜡电功多。无汗湿衣罗。
望江南·其八
作者：樊增祥
朝代：清
体裁：词

双红豆，私誓桂堂东。世世连枝兼比翼，人间天上可怜侬。把酒祝东风。
望江南·其八
作者：樊增祥
朝代：清
体裁：词

都门好，蜜酪不论钱。朝沦建团冰后饮，夜携蕲簟月中眠。瓜果一时鲜。
望江南·其六
作者：樊增祥
朝代：清
体裁：词

双红豆，此物最相思。在玉当为连理带，在花应号合欢枝。生是有情痴。
望江南·其六
作者：樊增祥
朝代：清
体裁：词

都门好，末伏尚炎蒸。花压烟胚薰百日，灯燃瓜腹赠双星。儿戏我犹能。
望江南·其十
作者：樊增祥
朝代：清
体裁：词

红豆子，两两似珊瑚。捣作椒泥栖合德，修成丸药疗相如。双引凤皇雏。
望江南·其十
作者：樊增祥
朝代：清
体裁：词

都门好，食料极清佳。香透木樨黄玉栗，淡烹紫菜水晶虾。邻酒尽堪赊。
望江南·其十一
作者：樊增祥
朝代：清

都门好，消暑百般宜。秘法天厨传奶䴵，新香果厂卖？梨。合傍凤城栖。
望江南·其十一
作者：樊增祥
朝代：清
体裁：词

都门好，消暑百般宜。秘法天厨传奶饼，新香果厂卖𤘅梨。合傍凤城栖。
望江南·其十三
作者：樊增祥
朝代：清
体裁：词

都门好，居处胜南中。陇上提携鹦䳇绿，海南络绎荔支红。辛苦笑唐宫。
望江南·其十二
作者：樊增祥
朝代：清
体裁：词

都门好，竹下晚凉赊。诗咏乌云含雨重，身如轻燕受风斜。人茗一时佳。
望江南·其十五
作者：樊增祥
朝代：清
体裁：词

都门好，服食拟神仙。清簟酥肌知竹渹，凉浆冰齿爱梅酸。吾意恋长安。
望江南·其十六
作者：樊增祥
朝代：清
体裁：词

都门好，重见绣衣来。池上白莲犹旧物，眼中红豆是新栽。为汝一徘徊。
望江南·其十四
作者：樊增祥
朝代：清
体裁：词

都门好，出郭即西山。水学玉琴双涧上，烟摇清磬万松间。旧句蚀苔斑。
望江南·其四
作者：樊增祥
朝代：清
体裁：词

双红豆，如霰复如星。艳极转将冰雪拟，情深诉与女牛听。珍重绣囊盛。
望江南·其四
作者：樊增祥
朝代：清
体裁：词

都门好，幽事属谁家。新酒半瓶缄茉莉，旧书每本夹荷花。人是北方佳。
望江南·改玉壶用吴园次“把酒祝东风，种出双红豆”词意，画美人障子，戏题其上。
作者：樊增祥
朝代：清

心上事，把酒祝东风。妾泪定随春雨霁，君颜长驻晚霞红。双照镜屏中。双红豆，双豆抵双金。色子玲珑嵌得否，相思入骨两难禁。情比爱河深。双红豆，粒粒是情根。塞北燕支多少泪，江南烟水几何春。付与弄珠人。双红豆，如霰复如星。艳极转将冰雪拟，情深诉与女牛听。珍重绣囊盛。双红豆，如火复如珠。如火解温金鸭否，如珠曾上玉盘无。切莫赠齐奴。双红豆，此物最相思。在玉当为连理带，在花应号合欢枝。生是有情痴。双红豆，朝暮伴妆台。樱颗不嫌重复点，灯花也学并头开。蝶喜入帘来。双红豆，私誓桂堂东。世世连枝兼比翼，人间天上可怜侬。把酒祝东风。封姨道，难得两心同。乞汝坤灵仙扇子，与人方便是东风。此酒不胜浓。红豆子，两两似珊瑚。捣作椒泥栖合德，修成丸药疗相如。双引凤皇雏。
望海潮·次韵和子珍
作者：樊增祥
朝代：清
体裁：词

黄昏庭院，轻寒帘幕，低花小几纤瓶。衾冷玉鹅，香焦宝鸭，绵宵漏板无声。栏外雨冥冥。料炉灰和梦，多半零星。珠箔飘灯，照人心眼是疏棂。无言懒炙银筝。怕弦凄调促，月暗花醒。春事水流，年光箭短，禁他百样飘零。曲槛那时凭。记屧廊西畔，立尽残更。不听啼鹃，也应无睡到天明。
望远行·伏日喜雨，适当欧公生日
作者：樊增祥
朝代：清
体裁：词

池馆幽深带薜萝。跳珠鸣玉晚凉多。湿来莺背一痕梭。润回凤尾几重罗。双玉管，两红螺。潇潇声里唱吴歌。庐陵生日胜东坡。为歌骤雨打新荷。
木兰花
作者：樊增祥
朝代：清
体裁：词

暖风销尽楼阴雪。昨夜香衾全体热。并头羞戴蕙双花，连理初生桃百叶。禁烟未届清明节。抛隳光阴刚二月。自批湘竹制风筝，杏子红绫糊蛱蝶。
杭州晤子珍喜赠时同寓三忠祠，戴文节公故宅也
作者：樊增祥
朝代：清
体裁：七言律诗

挂席东来不我疏，戴园门巷绿阴初。湘轺旧续花间集，倭椠新多井底书。雨暗西堂温大被，笋香南路命轻舆。夙看杭越如天上，天上群真恐未如。
枝江
作者：樊增祥
朝代：清
体裁：七言绝句

春江急水下轻桡，隐隐孤城耸丽谯。一夜桃花落如雨，刘郎浦口自春潮。
桂枝香·己亥五月初七夜，寿平招同古微、逊庵观名伶桂凤演《宛城》一剧，赋此赏之
作者：樊增祥
朝代：清
体裁：词

罗衿麝袭。更海样华灯，良宵初七。筝柱十三金雁，宝鬟盈尺。南风五月清无价，况红樨、暗吹香息。晚花犹俊，秋娘未老，靓妆明逸。正荡妇、高楼倚笛。便迎归甲帐，锁春严密。一霎金戈铁马，翠钿狼籍。山眉水眼盈盈处，泪燕支、秀靥红湿。浅颦深笑，消魂无限，为伊倾国。
桑乾
作者：樊增祥
朝代：清
体裁：七言绝句

垂虹如月卧桑乾，独客临流拥玉鞍。骏马嘶风骄不渡，一时回首望长安。
梅花引 其一 效万俟雅言，寄淇泉学使
作者：樊增祥
朝代：清
体裁：词

惜芳菲。弄青梅。叠损画罗金缕衣。燕双飞。燕双飞。新睡觉来一緺云髻颓。方空不障仙肌雪。小颦懒画蛾眉月。待郎归。待郎归。十里绿杨，一条京兆街。
梅花引 其二 南中寄茶果至
作者：樊增祥
朝代：清
体裁：词

把瑶函。念家山。十八荔娘红玉酣。味如兰。味如兰。亲叉镴瓶一瓯春雪甘。霜林何日红于酒。更将百颗题书后。忆江南。忆江南。玉破鲈鱼，不如金破柑。
梅花引·效万俟雅言，寄淇泉学使
作者：樊增祥
朝代：清

惜芳菲。弄青梅。叠损画罗金缕衣。燕双飞。燕双飞。新睡觉来一緺云髻颓。方空不障仙肌雪。小颦懒画蛾眉月。待郎归。待郎归。十里绿杨，一条京兆街。把瑶函。念家山。十八荔娘红玉酣。味如兰。味如兰。亲叉镴瓶一瓯春雪甘。霜林何日红于酒。更将百颗题书后。忆江南。忆江南。玉破鲈鱼，不如金破柑。
梦玉人引·楼望
作者：樊增祥
朝代：清
体裁：词

画楼东。又翠幕卷，晚来风。绿叶采稊，露桃犹滴香红。万蝶围春，引钿车骄马如龙。黯黯碧云，见新月如弓。近来疏懒，无一叶书字寄南鸿。寸寸相思，玉荷心字香中。把酒吴红豆，酬诗苏紫。别来意，料难瞒一点犀通。
次韵和荫田江楼晚眺
作者：樊增祥
朝代：清
体裁：五言律诗

高楼俯清汉，极眺入云间。众鸟飞将歇，孤鸿迥未还。明波秋尽柳，深黛雨馀山。白日亭皋暮，因风想佩环。
次韵爱伯师拟唐人诗三首 其一 王右丞屋上春鸠鸣
作者：樊增祥
朝代：清
体裁：古风

条风转芳序，淑气回阡陌。杨柳自成村，桃花复绕宅。开门俯清溪，平波疑可席。林卧春雨多，芳草无行迹。
次韵爱伯师拟唐人诗三首 其三 储太祝种桑百馀树
作者：樊增祥
朝代：清
体裁：古风

贫贱何所乐，所乐事田园。昨者堂下笋，今为青竹竿。禾稻日已长，周巡畛隰间。夏雨既云足，春租各已完。却坐溪上石，时看门外山。桑柘结阴密，榆柳垂条繁。时时宴乡社，曳杖来独先。鱼菽洁先祀，鸡豚仍腊盘。醉卧茆茨下，语笑何团栾。行脚遍山水，不诣官府前。朝叱黄犊耕，夕抱童孙眠。世事不复闻，耳熟惟鸣蝉。
次韵爱伯师拟唐人诗三首 其二 孟襄阳松月生夜凉
作者：樊增祥
朝代：清
体裁：古风

日夕飞鸟还，林光暧空翠。萝径寂无人，时有明月至。清露滴松钗，流萤点瓜地。烟磬隔林来，迢迢水边寺。
次韵答子珍夜渡黄浦雨中有怀
作者：樊增祥
朝代：清
体裁：七言律诗

一舸翩然天马腾，夜情离思两难胜。暗潮齧树侵沙㭰，寒雾连江失月棱。倦覆越罗荒戍雨，卧闻吴语酒楼灯。卸帆明日枫桥路，钟入寒云更几层。
次韵答彦清见寄
作者：樊增祥
朝代：清
体裁：七言律诗

鉴曲鲈鱼秋正肥，遥闻孙楚整骖騑。异乡又近重阳节，迟我同登黄鹄矶。云起崆峒常北望，雁来江渚更南飞。故人晚卧龙山下，鼓舵相从愿恐违。
次韵答爱伯师见寄一首
作者：樊增祥
朝代：清
体裁：七言律诗

苦忆长安不易居，飞来花叶漫愁予。朝华未必妨修道，园令何尝废著书。新梦欲随秋草远，故交真与断鸿如。极知燕市英游减，换酒无劳解佩鱼。
次韵答爱伯师雨中见寄
作者：樊增祥
朝代：清
体裁：五言律诗

一雨收新暑，满庭秋意生。坐怜芳草碧，犹见晚霞明。门外空车辙，林间悦鸟声。巡檐视嘉植，无异老农情。
正月四日得爱伯夫子岁除前日书却寄
作者：樊增祥
朝代：清
体裁：七言律诗

参差春雁寄书迟，锦字封题换岁时。芳草未苏残雪路，梅花先捧隔年枝。风流自合倾燕市，天问何劳续楚词。不负先生吟望意，草堂人日到新诗。
步蟾宫
作者：樊增祥
朝代：清
体裁：词

佳期数遍银筝柱。怎禁得、一年年误。梅花开后不归来，更须待、明年飞絮。流苏帐掩鲛绡雾。是花笑个侬眠处。昨宵梦好欠圆成，到今夜、思量重做。
步蟾宫
作者：樊增祥
朝代：清
体裁：词

林花着雨胭脂湿，绣帘外、春寒犹力。小楼吹笛杏花天，恰刚是、仲春十一。
淡妆浓抹娇无匹，算一到、西湖也值。越罗衫子藕丝裙，被烟水、通身染碧。
步蟾宫
作者：樊增祥
朝代：清
体裁：词

林花著雨胭脂湿，绣帘外、春寒犹力。小楼吹笛杏花天，恰刚是、仲春十一。淡妆浓抹娇无匹，算一到、西湖也值。越罗衫子藕丝裙，被烟水、通身染碧。
残腊如保定开岁还都往返馀二十日杂记以诗·其一
作者：樊增祥
朝代：清
体裁：七言绝句

药玉初行酒未寒，暂回紫燕驻雕鞍。明朝一样青天月，水店云窗各自看。
残腊如保定开岁还都往返馀二十日杂记以诗·其七
作者：樊增祥
朝代：清
体裁：七言绝句

府主于今鬓有霜，东来挟瑟上金堂。十年出入莲花幕，赢得逢人叹庾郎。
残腊如保定开岁还都往返馀二十日杂记以诗·其三
作者：樊增祥
朝代：清
体裁：七言绝句

依依双塔倚层云，并照清流影不分。无限津梁等閒过，每来此地一销魂。
残腊如保定开岁还都往返馀二十日杂记以诗·其九
作者：樊增祥
朝代：清
体裁：七言绝句

北斗南边见一星，登高望海屡沈吟。故知主张莲花社，未是山中宰相心。
残腊如保定开岁还都往返馀二十日杂记以诗·其二
作者：樊增祥
朝代：清
体裁：七言绝句

一出修门百计非，伤心何独是湘累。行人尽照桑乾水，不变朱颜恰是谁。
残腊如保定开岁还都往返馀二十日杂记以诗·其二十
作者：樊增祥
朝代：清
体裁：七言绝句

岁朝一醉咬春筵，暖窖初开斗碧鲜。无限嘉花与生菜，非时常得到尊前。
残腊如保定开岁还都往返馀二十日杂记以诗·其二十一
作者：樊增祥
朝代：清
体裁：七言绝句

寻常喜诵杜陵诗，饭颗重逢定几时。索写东溪行香子，山屏水舫尽相宜。
残腊如保定开岁还都往返馀二十日杂记以诗·其二十三
作者：樊增祥
朝代：清
体裁：七言绝句

水驿山邮几度经，解鞍来认旧题名。去时却笑吾真醉，春蚓秋蛇尽不成。
残腊如保定开岁还都往返馀二十日杂记以诗·其二十二
作者：樊增祥
朝代：清
体裁：七言绝句

坐席才温蜡未灰，上京文调逼人来。若为乞与双飞翼，了却朝参却又回。
残腊如保定开岁还都往返馀二十日杂记以诗·其二十五
作者：樊增祥
朝代：清
体裁：七言绝句

垂鞭侧帽谩悠悠，改岁重为汗漫游。宜称诗人骑马去，晓风残月过芦沟。
残腊如保定开岁还都往返馀二十日杂记以诗·其二十六
作者：樊增祥
朝代：清
体裁：七言绝句

纸阁铜瓶供岁寒，横枝不办隔年看。亏他红萼能相待，去了重来亦未残。
残腊如保定开岁还都往返馀二十日杂记以诗·其二十四
作者：樊增祥
朝代：清
体裁：七言绝句

道旁髡柳未成丝，北地寒多转绿迟。万一灞桥相见汝，萧疏莫似汝南时。
残腊如保定开岁还都往返馀二十日杂记以诗·其五
作者：樊增祥
朝代：清
体裁：七言绝句

风急云惊晚未餐，旅人辛苦略能谙。须知寒饿寻常有，别有人间七不堪。
残腊如保定开岁还都往返馀二十日杂记以诗·其八
作者：樊增祥
朝代：清
体裁：七言绝句

杜子经年驻习池，衰迟频有菟裘思。不堪北渡交河水，更遣明灯照鬓丝。
残腊如保定开岁还都往返馀二十日杂记以诗·其六
作者：樊增祥
朝代：清
体裁：七言绝句

白日萧萧易水寒，悲歌不独为轲丹。吴钩锦带分明在，提向灯前百遍看。
残腊如保定开岁还都往返馀二十日杂记以诗·其十
作者：樊增祥
朝代：清
体裁：七言绝句

重过张园一泫然，应刘同调杳秋烟。平原才思能多少，只办人间叹逝篇。
残腊如保定开岁还都往返馀二十日杂记以诗·其十一
作者：樊增祥
朝代：清
体裁：七言绝句

旧曾栖处认苔斑，反阖仓琅鹤未还。笔格花壶都已换，只馀云母在窗间。
残腊如保定开岁还都往返馀二十日杂记以诗·其十七
作者：樊增祥
朝代：清
体裁：七言绝句

烹鲜击鼓岁将除，楚俗并风亦未殊。今夕不堪千里外，看人欢喜饮屠苏。
残腊如保定开岁还都往返馀二十日杂记以诗·其十三
作者：樊增祥
朝代：清
体裁：七言绝句

尽日空廊叶乱飞，临漪亭北水杨垂。阑干几曲斜阳满，时有游人读御碑。
残腊如保定开岁还都往返馀二十日杂记以诗·其十九
作者：樊增祥
朝代：清
体裁：七言绝句

记陪青琐点朝班，纱帽笼头未许閒。难得今年元日暇，一瓯春茗话家山。
残腊如保定开岁还都往返馀二十日杂记以诗·其十二
作者：樊增祥
朝代：清
体裁：七言绝句

鹤寨西头鹿寨南，花深路曲未全谙。亭台改张已八九，朋旧可怜无二三。
残腊如保定开岁还都往返馀二十日杂记以诗·其十五
作者：樊增祥
朝代：清
体裁：七言绝句

雪意将成复涣然，轻琼冶絮不相便。近来可是无风味，苦水煎茶又一年。
残腊如保定开岁还都往返馀二十日杂记以诗·其十八
作者：樊增祥
朝代：清
体裁：七言绝句

细和端明守岁篇，虬更数尽惜流年。窗前明烛还相笑，不是今宵亦未眠。
残腊如保定开岁还都往返馀二十日杂记以诗·其十六
作者：樊增祥
朝代：清
体裁：七言绝句

有酒能消九九寒，故人临别重相攀。莫嫌孤负西园宴，算到花朝且未完。
残腊如保定开岁还都往返馀二十日杂记以诗·其十四
作者：樊增祥
朝代：清
体裁：七言绝句

梅萼垂垂拂绮疏，每于花下暖青壶。铜符封里无公事，重补东郊种树书。
残腊如保定开岁还都往返馀二十日杂记以诗·其四
作者：樊增祥
朝代：清
体裁：七言绝句

泥絮风前久不飞，镂衫檀板一时回。凭君拨尽红文木，不暖寒垆死后灰。
氐州第一·感旧，用清真韵酬古微
作者：樊增祥
朝代：清
体裁：词

来去韩潭，香径系马，当时芳树犹小。竹里听琴，桐阴阁盏，不信蓬山缥缈。珠字青笺，有谜语、云郎心照。十六年来，花枝历乱，看花人老。渐觉尊前芳绪少。画梁畔、歌珠萦绕。绛树三生，青宁几世，感楚人怀抱。算樱桃、花上月，曾窥见、云屏歌笑。倦不成眠，乳鸦啼、纱窗又晓。
氐州第一·西伶党灵芝色艺冠时，镜渔翰林悦之，无由自达，倚此为赠
作者：樊增祥
朝代：清
体裁：词

天际芝云，吹隓绮户，年时杜曲相见。鬲叶疑莺，当花误蝶，的的风情不浅。犹隔帘栊，早隐约、波明山远。越髻低扶，秦音半改，可人心眼。欲倩青禽将密款。奈长被、微波划断。覆盎春云，连昌夜雨，觉此情难遣。定何时、明烛底，携宫袖、临风细看。茗艼花前，道相逢、今生未晚。
水调歌头
作者：樊增祥
朝代：清

谁把玉镜台，挂向碧云天。今年今月今夜，不似鼠儿年。天上楼台玉矗，地上河山金铸，七宝合成全。光采不能掩，依旧斗牛间。且停待，雕槛坐，石床眠。凄风苦雨都过，才放十分圆。谁向楼头吹笛，知有绣襦甲帐，不怕雪霜寒。起看碧梧影，凉露正娟娟。日暮倚修竹，散步咏凉天。素娥应是无恨，玉貌似当年。月照阑干花影，花底玉笙双髻，清福几人全。云捧夜珠出，置我掌中间。绛河转，银烛灺，未成眠。人生离别何恨，菱镜有时圆。昨夜双桐吟雨，今夜两星添柳，人意判温寒。千里共明月，持此慰婵娟。酹汝一杯酒，还我有情天。大江东去谁唱，莫忆赤乌年。终古明珠一颗，一任东西南北，侧面看成全。谁写广寒照，人在桂丛间。月中坐，宁不胜，雨中眠。百年通算，何止千二百回圆。满地疏疏花影，不似小楼昨夜，吹彻玉笙寒。花与月双美，掩映竹便娟。碧海水皆立，月姊自青天。人间今是何世，不似汉唐年。唤醒蟾宫一梦，从此青青桂树，转共栎材全。玉斧尔何物，久置广寒间。且容我，闲处坐，醉时眠。药娥居处宫殿，的的蕊珠圆。世界光明如许，试唤鱼龙起舞，清极不知寒。更与乘鸾子，霜里斗婵娟。
水调歌头·其一
作者：樊增祥
朝代：清
体裁：词

谁把玉镜台，挂向碧云天。今年今月今夜，不似鼠儿年。天上楼台玉矗，地上河山金铸，七宝合成全。光采不能掩，依旧斗牛间。且停待，雕槛坐，石床眠。凄风苦雨都过，才放十分圆。谁向楼头吹笛，知有绣襦甲帐，不怕雪霜寒。起看碧梧影，凉露正娟娟。
水调歌头·其三
作者：樊增祥
朝代：清
体裁：词

酹汝一杯酒，还我有情天。大江东去谁唱，莫忆赤乌年。终古明珠一颗，一任东西南北，侧面看成全。谁写广寒照，人在桂丛间。月中坐，宁不胜，雨中眠。百年通算，何止千二百回圆。满地疏疏花影，不似小楼昨夜，吹彻玉笙寒。花与月双美，掩映竹便娟。
水调歌头·其二
作者：樊增祥
朝代：清
体裁：词

日暮倚修竹，散步咏凉天。素娥应是无恨，玉貌似当年。月照阑干花影，花底玉笙双髻，清福几人全。云捧夜珠出，置我掌中间。绛河转，银烛灺，未成眠。人生离别何恨，菱镜有时圆。昨夜双桐吟雨，今夜两星添柳，人意判温寒。千里共明月，持此慰婵娟。
水调歌头·其四
作者：樊增祥
朝代：清
体裁：词

碧海水皆立，月姊自青天。人间今是何世，不似汉唐年。唤醒蟾宫一梦，从此青青桂树，转共栎材全。玉斧尔何物，久置广寒间。且容我，闲处坐，醉时眠。药娥居处宫殿，的的蕊珠圆。世界光明如许，试唤鱼龙起舞，清极不知寒。更与乘鸾子，霜里斗婵娟。
水龙吟·中秋得石甫京邸书，对月有怀，代琴夫人倚声寄之
作者：樊增祥
朝代：清
体裁：词

一行玉雁横秋，替传千里婵娟意。凭高北望，风荷露柳，万重烟水。玉镜高圆，金鞭未整，为谁留滞。又晚妆拜月，飘飘仙袂，人正在秋光里。今夕茜窗无睡，数佳期、负他红桂。神仙风度，瑶天笙鹤，是君前世。怎不归来，素蟾并照，红鸾双倚。待归来、先指芙蓉，教看恁般憔悴。
汉上录别追和陈二荫田·其一
作者：樊增祥
朝代：清
体裁：五言律诗

酒尽高楼暮，离颜黯夕曛。雪中无限柳，雁外百重云。岭表方饶士，扁舟独忆君。隔江更吹笛，中夜不堪闻。
汉上录别追和陈二荫田·其二
作者：樊增祥
朝代：清
体裁：五言律诗

系缆芳梅下，花时未立春。可怜清夜月，单照弄珠人。岁晏逢归羽，江寒阁去鳞。人间知己泪，无过别时真。
汉上阻雪
作者：樊增祥
朝代：清
体裁：七言律诗

昨曾鼓棹浮云杜，今见回帆驻汉阴。岁暮阴阳争急景，川涂雨雪迫归心。江梅破腊垂垂绽，枫叶禁寒细细吟。省识倚阊怜望意，严风莫向敝裘侵。
江城子
作者：樊增祥
朝代：清
体裁：词

午晴楼上弄妆迟。似花枝。映花枝。小颊绯桃，薄薄远山眉。幸是屏风遮隔了，梳洗处，褪罗衣。此行难与定归期。怕相思。莫相思。不愿封侯，消息绿杨知。愿作郁金堂里燕，无早暮，总双栖。
江城子
作者：樊增祥
朝代：清

满衣风露两眉秋。板桥头。小兰舟。朵朵绯霞，叶叶翠云流。蓦见吴娃红粉面，比花俊，替花羞。菱歌声绕十三楼。劝侬休。要侬留。从古采莲，故事起苏州。七二鸳鸯花底睡，浑不带，一分愁。明眸剪水一泓秋。蓦回头。促移舟。窄窄杏红，衫子自风流。荡入荷花深处去，怕人见，见人羞。泊舟夜傍酒家楼。倦还休。去还留。趁逐秦淮，一水到真州。江北江南花不断，何处有，别离愁。芙蓉江上一篷秋。趁潮头。转莲舟。谁引钱塘，水入里湖流。教唱沈郎新乐府，才上口，恰含羞。越娃居处水明楼。雨中休。月中留。夺得吴宫，西子付杭州。说到西湖花色好，吴苑女，一时愁。盈盈红粉露房秋。转船头。避来舟。约略年初，十五最风流。摘得荷花低障面，才强笑，又佯羞。江南临水尽朱楼。欲归休。此间留。笑指岳莲，十丈是吾州。欲引江船来入渭，云树隔，使人愁。
江城子
作者：樊增祥
朝代：清
体裁：词

碧玲珑馆女儿居。脸红芙。鬓鸦雏。别又三年，诗格似唐初。自写明河篇一纸，学织女，寄黄姑。青鸾信息几曾疏。赠明珠。报琼琚。君问簪花，小字倩谁书。向道是侬刚不信，宁更有，女相如。
江城子
作者：樊增祥
朝代：清
体裁：词

藕花深处晚凉多。橹声和。柳边过。一角遥山，轻点镜中螺。月下红楼楼下水，人不见，但闻歌。生衣著酒玉颜酡。不寻他。奈情何。又道沅江，烟水软于罗。欲采蘋花将尺素，难寄与，托微波。
江城子
作者：樊增祥
朝代：清
体裁：词

风前双柳舞傞傞。试轻罗。晚凉多。剪取潇湘，生翠上帘波。一树黄栀新月映，和素女，斗倘蛾。绿钱点点发新荷。拂青萝。衬青莎。一角池阑，红断似摩诃。玉骨冰肌慵未起，还记否，洞仙歌。
江城子·其一
作者：樊增祥
朝代：清
体裁：词

满衣风露两眉秋。板桥头。小兰舟。朵朵绯霞，叶叶翠云流。蓦见吴娃红粉面，比花俊，替花羞。菱歌声绕十三楼。劝侬休。要侬留。从古采莲，故事起苏州。七二鸳鸯花底睡，浑不带，一分愁。
江城子·其三
作者：樊增祥
朝代：清
体裁：词

芙蓉江上一篷秋。趁潮头。转莲舟。谁引钱塘，水入里湖流。教唱沈郎新乐府，才上口，恰含羞。越娃居处水明楼。雨中休。月中留。夺得吴宫，西子付杭州。说到西湖花色好，吴苑女，一时愁。
江城子·其二
作者：樊增祥
朝代：清
体裁：词

明眸剪水一泓秋。蓦回头。促移舟。窄窄杏红，衫子自风流。荡入荷花深处去，怕人见，见人羞。泊舟夜傍酒家楼。倦还休。去还留。趁逐秦淮，一水到真州。江北江南花不断，何处有，别离愁。
江城子·其四
作者：樊增祥
朝代：清
体裁：词

盈盈红粉露房秋。转船头。避来舟。约略年初，十五最风流。摘得荷花低障面，才强笑，又佯羞。江南临水尽朱楼。欲归休。此间留。笑指岳莲，十丈是吾州。欲引江船来入渭，云树隔，使人愁。
江城梅花引 其一 秋闺二解
作者：樊增祥
朝代：清
体裁：词

锁香房户小帘栊。桂堂东。几相逢。云际一钩残月挂梧桐。闲踏苍苔来又去，频徙倚，玉阶前，白露中。月黄星黡晚妆慵。口朱融。鬓蝉松。近也近也，近重九、愁雨愁风。半臂吴绵纤手慢裁缝。刀尺已收临欲睡，还看取，小灯花，缀玉虫。
江城梅花引 秋闺二解 其一
作者：樊增祥
朝代：清

锁香房户小帘㰍。桂堂东。几相逢。云际一钩残月挂梧桐。闲踏苍苔来又去，频徙倚，玉阶前，白露中。月黄星黡晚妆慵。口朱融。鬓蝉松。近也近也，近重九、愁雨愁风。半臂吴绵纤手慢裁缝。刀尺已收临欲睡，还看取，小灯花，缀玉虫。
江城梅花引·其二
作者：樊增祥
朝代：清
体裁：词

一枝新菊鹤翎黄。玉台旁。紫毫双。浓笑泼茶不减向时狂。赌记唐诗金粉事，凭检取，第几篇，第几行。垂帷初进玉莲汤。背银釭。解明珰。换也换也，换新式、窄袖衣裳。更把唇朱亲酒试温凉。从此祇嫌兰麝俗，微醉后，款谈时，觉口香。
江城梅花引·秋闺二解
作者：樊增祥
朝代：清

锁香房户小帘㰍。桂堂东。几相逢。云际一钩残月挂梧桐。闲踏苍苔来又去，频徙倚，玉阶前，白露中。月黄星黡晚妆慵。口朱融。鬓蝉松。近也近也，近重九、愁雨愁风。半臂吴绵纤手慢裁缝。刀尺已收临欲睡，还看取，小灯花，缀玉虫。一枝新菊鹤翎黄。玉台旁。紫毫双。浓笑泼茶不减向时狂。赌记唐诗金粉事，凭检取，第几篇，第几行。垂帷初进玉莲汤。背银釭。解明珰。换也换也，换新式、窄袖衣裳。更把唇朱亲酒试温凉。从此祇嫌兰麝俗，微醉后，款谈时，觉口香。
江城梅花引·雨夜宿故市闷书
作者：樊增祥
朝代：清
体裁：词

卧闻楼鼓已三敲。夜迢迢。雨潇潇。恰似真珠红酒滴春槽。竹屋矮窗人一个，卧还起，拥薰炉，似那宵。那宵那宵。太无聊。墨初调。香半焦。睡也睡也，睡不稳、自煮松涛。多分野梅红绽小溪桥。欲踏霜桥寻梦去，怕飞雨，溅寒香，湿袖貂。
江宁道中呈黄子寿丈
作者：樊增祥
朝代：清
体裁：七言律诗

楼船十丈御天风，阅尽名都意未穷。清话每为樯燕觉，春旗欲斗岸花红。襄州绣句弓衣上，吴下青山便面中。直下润州三百里，尽收烟雨望吴淞。
江楼酬荫田
作者：樊增祥
朝代：清
体裁：七言律诗

同掣鲸鱼碧海游，归来相见在高楼。题诗一上蓬莱顶，捲幔俄惊汉水流。往事烟霜成契阔，侧身天地独沈忧。渡江知有澄清略，冷笑鸱夷估客舟。
江神子 其一 有赠
作者：樊增祥
朝代：清
体裁：词

越罗衫色浅于苔。藕心思。燕身材。不用并桃冠子九鸾钗。祇是家常梳共洗，平赛过，雪溪梅。昨宵蟢子上妆台。为谁来。为侬来。雨后秋盆几箭玉簪开。忙对菱花簪戴了，床上坐，绣弓鞋。
江神子 其二 代和
作者：樊增祥
朝代：清
体裁：词

粉黄蝴蝶上秋阶。为郎来。为奴来。一簇雁来红傍粉墙隈。留得晚霞颜色在，长伴取，露棠开。暖云甜雨二更才。粉妆台。绿茶杯。贪绣浅帮窄底小鸳鞋。花到夜深浑不睡，还待取，藁砧催。
江神子·有赠
作者：樊增祥
朝代：清

越罗衫色浅于苔。藕心思。燕身材。不用并桃冠子九鸾钗。祇是家常梳共洗，平赛过，雪溪梅。昨宵蟢子上妆台。为谁来。为侬来。雨后秋盆几箭玉簪开。忙对菱花簪戴了，床上坐，绣弓鞋。粉黄蝴蝶上秋阶。为郎来。为奴来。一簇雁来红傍粉墙隈。留得晚霞颜色在，长伴取，露棠开。暖云甜雨二更才。粉妆台。绿茶杯。贪绣浅帮窄底小鸳鞋。花到夜深浑不睡，还待取，藁砧催。
江陵感秋寄迟菊仲彝
作者：樊增祥
朝代：清
体裁：五言律诗

池馆黯将夕，玄云郁未开。秋桑原上落，江雁雨中来。亦有芳华怨，遥怜二子才。离居苦萧瑟，含睇楚王台。
池上对月次叔寅韵
作者：樊增祥
朝代：清
体裁：古风

微阳下高木，暝色一齐赴。片月西南生，结为水边雾。适从池上来，忽已迷故步。落叶响空廊，栖鸦在寒树。台榭不可名，一碧若连互。仰视河汉间，流云方西渡。清辉竟何极，坐惜尘缨误。遐眺伫来景，澄观息往怖。与子俱远游，相期慎霜露。真赏夙已惬，何为惭晚悟。
沁园春 其一 寄研荪金陵
作者：樊增祥
朝代：清
体裁：词

虎踞龙蟠，如此江山，抑何壮哉。想招邀王葛，过朱雀桁，提携任沈，上凤皇台。鸢线催军，钓丝量水，千载南朝事可哀。今何世，更轮飙壶电，相逼而来。邦衡当世交推。但玉尘丝囊未是才。况罗池蕉荔，黄巾如蚁，辽阳松杏，白骨成灰。饭颗交情，广明时事，远寄江南驿使梅。君应忆，忆潼关月落，华岳云开。
沁园春 其一 效稼轩体，留湘绮先生行
作者：樊增祥
朝代：清
体裁：词

老子犹龙，谓尹喜云，华山去来。甚来如孤鹤，霜明雪净，去如剑侠，电掣云飞。六一仙人，应怜苏轼，画省黄昏对紫薇。公归矣，被宫梅几树，邀勒重回。红垆有酒如淮。试重数、中原文武才。笑少游儿女，仅如红药，本初兄弟，难预青梅。折柳休忙，宿桑犹恋，更对南山劝一杯。新丰酒，累十觞不醉，不醉无归。
沁园春 其一 蚕
作者：樊增祥
朝代：清
体裁：词

箫鼓祈神，姑妇争迎，马头令娘。看南房夜火，黄芦纤箔，东墙晓露，素手提筐。任是苏杭，三眠八绩，未抵湖州绿叶香。西陵后，痛桥陵已矣，何处亲桑。人间不废玄黄。料难掩朱丝白䌰光。把万端经纬，向人倾吐，双生羽翼，任尔飞扬。诸葛忠清，有桑八百，功在成都濯锦江。将余绪，为岩廊补就，衮绣衣裳。
沁园春 其一 送次山之江南
作者：樊增祥
朝代：清
体裁：词

笑脱朝衣，谢金耳车，戴笋箨冠。看焚余谏草，门生偷写，醉中笛谱，妙伎争传。轼愿为滂，贾犹悼屈，此意苍茫莫问天。春风里，有茶条七尺，拄上西山。归来收拾青编。便拟上江东范蠡船。试千回铸就，赵家如意，数言解却，方社连环。一访钟陵，再游玄墓，意在铜官离墨间。觚棱远，向吴中回首，秋柳如烟。
沁园春 其七 蚓
作者：樊增祥
朝代：清
体裁：词

生无骨筋，食槁饮泉，于陵与同。向韭畦收采，捣泥治鲠，药奁珍弆，出土为龙。玉砌光阴，琼州乡贯，朐䏰名传汉志中。轩辕后，更有谁曾见，汝大如虹。藏身喜傍幽丛。莫暗啮香根寸寸空。笑似蜗少角，免寻争战，如蚕无茧，不受牢笼。溽草阴墙，乾苔浅土，朝暮长吟一笛风。生何幸，看后身仍化，百合花红。
沁园春 其三 石甫罢官归寄慰
作者：樊增祥
朝代：清
体裁：词

昔陶渊明，仕八十日，赋归去来。甚君巡桂管，下同彭泽，去时啖荔，归日迎梅。春草随身，蛮花压帽，别酒龙州荐一杯。江南好，看一辞铜柱，再上苏台。狂名聒耳如雷。有虎豹韬钤鹦鹉才。幸黄祖筵前，祢衡不死，绛侯疏上，贾谊空回。马谡新诛，殷源将废，一世之雄安在哉。君无恙，只柳州城里，鹤叹猿哀。
沁园春 其三 蜂
作者：樊增祥
朝代：清
体裁：词

咨汝蜜官，奉使寻花，金翼傅之。看明明冠帻，与蝉为友，纤纤针尾，以蝎为师。果有君乎，俨然王者，一日两衙犹汉仪。君何幸，并桃虫名字，写入周诗。春风户牖□离。羡一寸楼台结构奇。笑年年卜宅，经营蜡塞，朝朝衔蕊，回避蛛丝。春苑探芳，冬房割蜜，辛苦甘甜都为谁。尊王处，把幽兰冠首，驮得香归。
沁园春 其九 蚁
作者：樊增祥
朝代：清
体裁：词

汝与杜鹃，与虾与蜂，皆有君臣。看城池台殿，公侯将相，秩然有序，而况于人。国步将移，南柯古郡，坐困檀罗十万军。槐阴午，诧淳于一梦，梦也如真。如今卷土休论。效龙蠖泥蟠屈不伸。且身衣朱紫，自成封域，队分黑白，力御强邻。环雀珠蛇，不如筏蚁，夺得龙头与报恩。吾方倦，任床前牛鬨，熟睡无闻。
沁园春 其二 得梦华成都书却寄
作者：樊增祥
朝代：清
体裁：词

西望锦江，其上岿然，现芙蓉城。是当年诸葛，种桑之地，如今冯敬，衣绣而行。秋思莼菰，老年姜桂，不屑人间画饼名。探花使，二十年春梦，梦断蓬瀛。年时执手西京。道庾信文章老更成。看和我十联，书题金雁，让卿独步，稿匿红鹦。朝士贞元，党人蜀洛，肯染髭须事后生。将来事，要夷吾支拄，莫泣新亭。
沁园春 其二 湘绮先生得词后为留一日，再赋
作者：樊增祥
朝代：清
体裁：词

登太华峰，斩大王头，岂不快哉。正盖公接席，曹醇可饮，道林升座，谢麈能陪。元度真长，三朝九见，京尹原非轻薄才。阳关笛，便南飞老鹤，亦为徘徊。骊驹门外休催。有百道、言泉往复回。算建安七子，惟公独健，野王二老，舍我谁偕。且尽今宵，天门冬酒，后夜思量无此杯。神仙客，在莲花岭上，早寄诗来。
沁园春 其二 用前韵简爽翁
作者：樊增祥
朝代：清
体裁：词

何日东归，芰荷裁衣，竹皮制冠。向凤皇城里，聊充吏隐，麒麟阁上，别以诗传。银浦仙槎，蓝花使馆，懒到玻瓈海外天。春来梦，梦蘧蘧庄蝶，到富春山。闲时检校丛编。似虹月江头书画船。命蓝田爱子，替陪朝贵，杨枝纤手，勾管嫏环。药地花红，樱天酒碧，著我迂心短李间。新来事，问草窗眼底，多少云烟。
沁园春 其二 萤
作者：樊增祥
朝代：清
体裁：词

咄尔小明，一阖一开，如皭火然。且入帘消领，罗衣香泽，照书缔结，文字因缘。星飐花梢，电流竹外，莫近桃根团扇边。休矜炫，入碧纱囊底，欲出应难。群飞隋帝宫檐。当碧血青燐一例看。算有功暑夕，食蚊都尽，流晖歧路，策马难前。暗处偏明，明边转暗，好在烟昏雨暗间。真阴象，竟不知世有，白日青天。
沁园春 其五 寄午帅苏州
作者：樊增祥
朝代：清
体裁：词

北斗尚书，秉节东来，至于金阊。想髯参短簿，并随幕府，竹儿莲女，争迓麾幢。茶磨云岚，锦泾烟水，尽在金狨座两旁。江南乐，只武昌官柳，含睇斜阳。军容紫电清霜。取吴会英才贡玉堂。有夷吾事业，伯符材武，朱公智略，白傅文章。五百名贤，沧浪图绘，除却潜庵孰抗行。苏台上，好南筹交桂，东瞰扶桑。
沁园春 其五 蝉
作者：樊增祥
朝代：清
体裁：词

谁谓无情，一碧如烟，槐阴柳阴。正三危露下，隔花偷饮，五更风里，抱叶长吟。冠珥登朝，缨緌照座，肯逐丰貂易素心。齐门女，自采莲人去，啼到如今。孟家细镂黄金。傍玉镜台前带笑簪。看蜀都花好，连翩蜕玉，汉宫叶落，悽怆闻琴。雪不知寒，风能解愠，世态炎凉汝最深。高飞去，莫螳螂黄雀，辗转相寻。
沁园春 其八 蛙
作者：樊增祥
朝代：清
体裁：词

唐十二陵，宋五六更，汝其司之。笑坐井公孙，枉称尊大，食糜天子，苦问官私。为告龙王，身今无尾，慎莫追寻蝌蚪时。堪倾听，是池塘春草，梅雨萋迷。两衙鼓吹如雷。合笑煞钟山孔稚圭。看略具爪牙，在田为虎，并无冠帻，入水为鸡。折足成蟾，无肠是蟹，也夺东方锦袄披。何年月，化宋家杨戬，骤躐凰池。
沁园春 其六 蟀
作者：樊增祥
朝代：清
体裁：词

候馆离宫，石井铜铺，都曾听伊。记将军居处，象为楼观，相公褒赠，锦织蓑衣。金带腰圆，琵琶翅短，花谱禽经无此奇。相争竞，似如今女学，雄不如雌。一灯织室鸣机。正四壁秋声唧唧诗。向纺砖愁听，鲛珠女子，竹笼唤卖，鹁角孩儿。白石能吟，碧山善和，豆架瓜棚虫络丝。宜孙子，看二南契约，都说螽斯。
沁园春 其十 蛛
作者：樊增祥
朝代：清
体裁：词

楚国龚生，顾见网丝，飘然念归。看南檐布阵，坐擒蜂蝶，东山惜别，长伴蛜蝛。缒镜生怜，罥衣有喜，昨夜罗裙缓带围。天然巧，把牡丹钿盒，乞与环妃。不如苇箔蚕肥。纵呕尽柔丝不上机。笑终朝组织，难成锦段，多年长养，也孕珠玑。小类榆钱，大逾茶鼎，苦战双龙事已非。儿童语，怕蠮螉寇汝，牢守门扉。
沁园春 其十一 蝇
作者：樊增祥
朝代：清
体裁：词

营营青蝇，其声与形，龌龊可憎。看波斯多狗，生而相附，凉州有虎，遇则成擒。御手亲弹，宫屏误点，铸错深嫌曹不兴。中书省，问从何集此，遽尔飞腾。趋炎附热偏能。便谢尘班纨拂不胜。叹南风扇暑，徒骄白昼，北京解秽，赖有清冰。人纵信谗，汝还多事，白璧难污一点青。窗前纸，笑任钻不透，头也应疼。
沁园春 其十二 蚊
作者：樊增祥
朝代：清
体裁：词

朝也有蝇，暮也有蚊，长夏懊侬。看灯前畏啮，艾烟深炷，花间防嘬，扇月轻拢。饱去樱桃，饥来柳絮，心服希文体物工。么么物，与醯鸡野马，飘瞥应同。前身孑孓微虫。更巢睫蟭螟出海东。叹世间未有，无雷之国，此曹多在，避暑之宫。暗入罗帷，偷噆玉臂，断送柔荑一掴中。真宵小，算扫除功大，祇有秋风。
沁园春 其四 寄寿平左江
作者：樊增祥
朝代：清
体裁：词

昔在南台，谩骂董龙，疏弹李猫。为灯笼锦事，不宽彦博，南山集序，几累灵皋。朱凤落南，红狼屡北，战胜归来血洗刀。蛮姬巧，把南征俊句，绣上弓韬。左江群盗如毛。看竞事春农兵气销。道昔为哥弟，硎牲歃血，今依父母，骑象吹箫。韩固无双，范惟有一，余子谁当一世豪。归须早，坐老夫横榻，细说藤徭。
沁园春 其四 蝶
作者：樊增祥
朝代：清
体裁：词

栩栩蘧蘧，为蝶为庄，翩然梦游。把花斑写入，黄金扇面，彩丝缚上，碧玉搔头。腻粉飘衣，丁香点眼，滕阁春风笔底收。双飞处，羡韩凭夫妇，千载风流。天生一种轻柔。在卅六宫中十二楼。向红房栖息，休孤好夜，珍丛厮守，直到凉秋。睡里多情，香中长寿，销尽红鹃绿凤愁。修真地，纵太常官罢，犹有罗浮。
沁园春·仲冬初四夜，小园梅始著花，雪月交映，效稼轩体
作者：樊增祥
朝代：清
体裁：词

晴雪在檐，寒梅始花，新月媚之。把雪为艳友，梅为香友，月为清友，伴我娱嬉。雪谓梅花，白虽逊我，疏影暗香还妒伊。嫦娥笑，且莫争春色，自画修眉。待侬三五圆时。向明镜台前满意窥。更梁园雪里，招回玉兔，楼东劫后，唤起梅妃。绰约瑶华，伶俜缟袂，姊不主张将待谁。梅和雪，愿同依月府，长奉清辉。
沁园春·寄研荪金陵
作者：樊增祥
朝代：清

虎踞龙蟠，如此江山，抑何壮哉。想招邀王葛，过朱雀桁，提携任沈，上凤皇台。鸢线催军，钓丝量水，千载南朝事可哀。今何世，更轮飙壶电，相逼而来。邦衡当世交推。但玉尘丝囊未是才。况罗池蕉荔，黄巾如蚁，辽阳松杏，白骨成灰。饭颗交情，广明时事，远寄江南驿使梅。君应忆，忆潼关月落，华岳云开。西望锦江，其上岿然，现芙蓉城。是当年诸葛，种桑之地，如今冯敬，衣绣而行。秋思莼菰，老年姜桂，不屑人间画饼名。探花使，二十年春梦，梦断蓬瀛。年时执手西京。道庾信文章老更成。看和我十联，书题金雁，让卿独步，稿匿红鹦。朝士贞元，党人蜀洛，肯染髭须事后生。将来事，要夷吾支拄，莫泣新亭。昔陶渊明，仕八十日，赋归去来。甚君巡桂管，下同彭泽，去时啖荔，归日迎梅。春草随身，蛮花压帽，别酒龙州荐一杯。江南好，看一辞铜柱，再上苏台。狂名聒耳如雷。有虎豹韬钤鹦鹉才。幸黄祖筵前，祢衡不死，绛侯疏上，贾谊空回。马谡新诛，殷源将废，一世之雄安在哉。君无恙，只柳州城里，鹤叹猿哀。昔在南台，谩骂董龙，疏弹李猫。为灯笼锦事，不宽彦博，南山集序，几累灵皋。朱凤落南，红狼屡北，战胜归来血洗刀。蛮姬巧，把南征俊句，绣上弓韬。左江群盗如毛。看竞事春农兵气销。道昔为哥弟，硎牲歃血，今依父母，骑象吹箫。韩固无双，范惟有一，余子谁当一世豪。归须早，坐老夫横榻，细说藤徭。北斗尚书，秉节东来，至于金阊。想髯参短簿，并随幕府，竹儿莲女，争迓麾幢。茶磨云岚，锦泾烟水，尽在金狨座两旁。江南乐，只武昌官柳，含睇斜阳。军容紫电清霜。取吴会英才贡玉堂。有夷吾事业，伯符材武，朱公智略，白傅文章。五百名贤，沧浪图绘，除却潜庵孰抗行。苏台上，好南筹交桂，东瞰扶桑。
沁园春·效稼轩体，留湘绮先生行
作者：樊增祥
朝代：清

老子犹龙，谓尹喜云，华山去来。甚来如孤鹤，霜明雪净，去如剑侠，电掣云飞。六一仙人，应怜苏轼，画省黄昏对紫薇。公归矣，被宫梅几树，邀勒重回。红垆有酒如淮。试重数、中原文武才。笑少游儿女，仅如红药，本初兄弟，难预青梅。折柳休忙，宿桑犹恋，更对南山劝一杯。新丰酒，累十觞不醉，不醉无归。登太华峰，斩大王头，岂不快哉。正盖公接席，曹醇可饮，道林升座，谢麈能陪。元度真长，三朝九见，京尹原非轻薄才。阳关笛，便南飞老鹤，亦为徘徊。骊驹门外休催。有百道、言泉往复回。算建安七子，惟公独健，野王二老，舍我谁偕。且尽今宵，天门冬酒，后夜思量无此杯。神仙客，在莲花岭上，早寄诗来。
沁园春·蚕
作者：樊增祥
朝代：清

箫鼓祈神，姑妇争迎，马头令娘。看南房夜火，黄芦纤箔，东墙晓露，素手提筐。任是苏杭，三眠八绩，未抵湖州绿叶香。西陵后，痛桥陵已矣，何处亲桑。人间不废玄黄。料难掩朱丝白䌰光。把万端经纬，向人倾吐，双生羽翼，任尔飞扬。诸葛忠清，有桑八百，功在成都濯锦江。将余绪，为岩廊补就，衮绣衣裳。咄尔小明，一阖一开，如皭火然。且入帘消领，罗衣香泽，照书缔结，文字因缘。星飐花梢，电流竹外，莫近桃根团扇边。休矜炫，入碧纱囊底，欲出应难。群飞隋帝宫檐。当碧血青燐一例看。算有功暑夕，食蚊都尽，流晖歧路，策马难前。暗处偏明，明边转暗，好在烟昏雨暗间。真阴象，竟不知世有，白日青天。咨汝蜜官，奉使寻花，金翼傅之。看明明冠帻，与蝉为友，纤纤针尾，以蝎为师。果有君乎，俨然王者，一日两衙犹汉仪。君何幸，并桃虫名字，写入周诗。春风户牖□离。羡一寸楼台结构奇。笑年年卜宅，经营蜡塞，朝朝衔蕊，回避蛛丝。春苑探芳，冬房割蜜，辛苦甘甜都为谁。尊王处，把幽兰冠首，驮得香归。栩栩蘧蘧，为蝶为庄，翩然梦游。把花斑写入，黄金扇面，彩丝缚上，碧玉搔头。腻粉飘衣，丁香点眼，滕阁春风笔底收。双飞处，羡韩凭夫妇，千载风流。天生一种轻柔。在卅六宫中十二楼。向红房栖息，休孤好夜，珍丛厮守，直到凉秋。睡里多情，香中长寿，销尽红鹃绿凤愁。修真地，纵太常官罢，犹有罗浮。谁谓无情，一碧如烟，槐阴柳阴。正三危露下，隔花偷饮，五更风里，抱叶长吟。冠珥登朝，缨緌照座，肯逐丰貂易素心。齐门女，自采莲人去，啼到如今。孟家细镂黄金。傍玉镜台前带笑簪。看蜀都花好，连翩蜕玉，汉宫叶落，悽怆闻琴。雪不知寒，风能解愠，世态炎凉汝最深。高飞去，莫螳螂黄雀，辗转相寻。候馆离宫，石井铜铺，都曾听伊。记将军居处，象为楼观，相公褒赠，锦织蓑衣。金带腰圆，琵琶翅短，花谱禽经无此奇。相争竞，似如今女学，雄不如雌。一灯织室鸣机。正四壁秋声唧唧诗。向纺砖愁听，鲛珠女子，竹笼唤卖，鹁角孩儿。白石能吟，碧山善和，豆架瓜棚虫络丝。宜孙子，看二南契约，都说螽斯。生无骨筋，食槁饮泉，于陵与同。向韭畦收采，捣泥治鲠，药奁珍弆，出土为龙。玉砌光阴，琼州乡贯，朐䏰名传汉志中。轩辕后，更有谁曾见，汝大如虹。藏身喜傍幽丛。莫暗啮香根寸寸空。笑似蜗少角，免寻争战，如蚕无茧，不受牢笼。溽草阴墙，乾苔浅土，朝暮长吟一笛风。生何幸，看后身仍化，百合花红。唐十二陵，宋五六更，汝其司之。笑坐井公孙，枉称尊大，食糜天子，苦问官私。为告龙王，身今无尾，慎莫追寻蝌蚪时。堪倾听，是池塘春草，梅雨萋迷。两衙鼓吹如雷。合笑煞钟山孔稚圭。看略具爪牙，在田为虎，并无冠帻，入水为鸡。折足成蟾，无肠是蟹，也夺东方锦袄披。何年月，化宋家杨戬，骤躐凰池。汝与杜鹃，与虾与蜂，皆有君臣。看城池台殿，公侯将相，秩然有序，而况于人。国步将移，南柯古郡，坐困檀罗十万军。槐阴午，诧淳于一梦，梦也如真。如今卷土休论。效龙蠖泥蟠屈不伸。且身衣朱紫，自成封域，队分黑白，力御强邻。环雀珠蛇，不如筏蚁，夺得龙头与报恩。吾方倦，任床前牛鬨，熟睡无闻。楚国龚生，顾见网丝，飘然念归。看南檐布阵，坐擒蜂蝶，东山惜别，长伴蛜蝛。缒镜生怜，罥衣有喜，昨夜罗裙缓带围。天然巧，把牡丹钿盒，乞与环妃。不如苇箔蚕肥。纵呕尽柔丝不上机。笑终朝组织，难成锦段，多年长养，也孕珠玑。小类榆钱，大逾茶鼎，苦战双龙事已非。儿童语，怕蠮螉寇汝，牢守门扉。营营青蝇，其声与形，龌龊可憎。看波斯多狗，生而相附，凉州有虎，遇则成擒。御手亲弹，宫屏误点，铸错深嫌曹不兴。中书省，问从何集此，遽尔飞腾。趋炎附热偏能。便谢尘班纨拂不胜。叹南风扇暑，徒骄白昼，北京解秽，赖有清冰。人纵信谗，汝还多事，白璧难污一点青。窗前纸，笑任钻不透，头也应疼。朝也有蝇，暮也有蚊，长夏懊侬。看灯前畏啮，艾烟深炷，花间防嘬，扇月轻拢。饱去樱桃，饥来柳絮，心服希文体物工。么么物，与醯鸡野马，飘瞥应同。前身孑孓微虫。更巢睫蟭螟出海东。叹世间未有，无雷之国，此曹多在，避暑之宫。暗入罗帷，偷噆玉臂，断送柔荑一掴中。真宵小，算扫除功大，祇有秋风。
沁园春·送次山之江南
作者：樊增祥
朝代：清

笑脱朝衣，谢金耳车，戴笋箨冠。看焚余谏草，门生偷写，醉中笛谱，妙伎争传。轼愿为滂，贾犹悼屈，此意苍茫莫问天。春风里，有茶条七尺，拄上西山。归来收拾青编。便拟上江东范蠡船。试千回铸就，赵家如意，数言解却，方社连环。一访钟陵，再游玄墓，意在铜官离墨间。觚棱远，向吴中回首，秋柳如烟。何日东归，芰荷裁衣，竹皮制冠。向凤皇城里，聊充吏隐，麒麟阁上，别以诗传。银浦仙槎，蓝花使馆，懒到玻瓈海外天。春来梦，梦蘧蘧庄蝶，到富春山。闲时检校丛编。似虹月江头书画船。命蓝田爱子，替陪朝贵，杨枝纤手，勾管嫏环。药地花红，樱天酒碧，著我迂心短李间。新来事，问草窗眼底，多少云烟。
沁园春·送顾五还豫州
作者：樊增祥
朝代：清
体裁：词

人不可无，车中七尺，车前八驺。叹北都横被，金戈铁马，西京别起，玉宇琼楼。五部星轺，千官月廪，巢父东行不掉头。新丰道，甚鸢肩未贵，羊胃俱侯。霸陵万柳先秋。想金水河边旧钓游。向太华峰前，一辞仙掌，三花顶上，下瞰神州。夷甫诸人，不能辞责，连举繁台酒数瓯。卿年少，算如今七国，费而深筹。
河传
作者：樊增祥
朝代：清
体裁：词

花屿。烟浦。雨初晴。垂柳红亭晚莺。苎萝女儿鸦髻青。采菱。木兰双桨轻。鸭头阑入花深处。斜阳暮。且傍鸳鸯住。杏衫红。莲叶东。芙蓉。一生烟水中。
河传 其一 效孙光宪
作者：樊增祥
朝代：清
体裁：词

新月。娇绝。照人吹笛。露似珍珠。满衣蟾影杏花疏。铜壶。迢迢清漏徂。花侵格子穿双眼。银河浅。望断西来雁。翠楼阴。单凤衾。沈吟。可知楼上心。
河传 其三 效少游
作者：樊增祥
朝代：清
体裁：词

问春深浅。看丁香未结，辛夷刚绽。曾记那人，待月瑶华池畔。晚妆残，云鬓乱。春葱粉印窗眼。任网蛛丝，忍把纹纱换。开到桃花，不见桃花娇面。懊煞侬、天不管。
河传 其二 效阎选
作者：樊增祥
朝代：清
体裁：词

春雨春雨，如泪如线，欲止还垂。嫩莺闲上女墙啼。丝丝。湿金衣。猛风吹仄西园竹。池水绿。小径桐花扑。天心可是玉人心。卿卿。泪晴。天也晴。
河传·效孙光宪
作者：樊增祥
朝代：清

新月。娇绝。照人吹笛。露似珍珠。满衣蟾影杏花疏。铜壶。迢迢清漏徂。花侵格子穿双眼。银河浅。望断西来雁。翠楼阴。单凤衾。沈吟。可知楼上心。春雨春雨，如泪如线，欲止还垂。嫩莺闲上女墙啼。丝丝。湿金衣。猛风吹仄西园竹。池水绿。小径桐花扑。天心可是玉人心。卿卿。泪晴。天也晴。问春深浅。看丁香未结，辛夷刚绽。曾记那人，待月瑶华池畔。晚妆残，云鬓乱。春葱粉印窗眼。任网蛛丝，忍把纹纱换。开到桃花，不见桃花娇面。懊煞侬、天不管。
河传·春思
作者：樊增祥
朝代：清
体裁：词

飞絮。春暮。柳依依。微雨花堤燕飞。绿阴满庭人未归。蔷薇。淡红三两枝。天涯处处生芳草。归来好。叶底青梅小。合欢床。檀枕长。绣囊。染人罗袂香。
河传·春日偶忆江乡风景，寄东湖故人
作者：樊增祥
朝代：清
体裁：词

双燕。相见。雨霏霏。茆店清溪酒旗。玉壶买春花片飞。柳丝。似人金缕衣。闰年较觉清明晚。东风软。做弄梨云懒。板桥斜。芳援遮。谁家。粉墙山杏花。
泊枝江
作者：樊增祥
朝代：清
体裁：五言律诗

朝辞夷陵渡，暮与石尤期。一雁啼秋水，双枫阁酒旗。寒深烟外柝，吟瘦雨中诗。应是离乡苦，扁舟独去迟。
法源寺看花和子珍韵
作者：樊增祥
朝代：清
体裁：古风

宣南二月多春风，软裘始卸貂狐丰。闭门十日卧碣馆，颓墙瞥见山姜红。客言古寺花更好，龙树以北莲华东。揽衣出门约朋好，孙陶蹶起群相从。担花辇水过如纤，柳丝十丈萦青骢。鸣鞭击毂转狭巷，白沙如砥青槐浓。入门鹤睡犹未醒，石坛细草烟茸茸。踏莎一径入深院，粉蝶下上追黄蜂。娇棠十本如欲语，深赪晕颊回春慵。丁香垂垂亦渐坼，晴丝罥树纷游溶。颜色美好天所眷，轻阴暖霭栖芳丛。花光远出寻丈外，回身却立丹霞中。道人肃客具茗果，意态清远疑琴聪。龛花瓶拂妥位置，经鱼茶板消尘容。我居长安近旬月，笼头席帽黄埃封。禅关半日肆幽讨，顿令顾视开层雺。清泉活火煮春焙，一呷已足浇烦胸。讲经为招千岁鹤，脱帻即挂前朝松。眼前万物尽閒旷，下方扰扰何由逢。暝禽渐归吾亦去，隐隐花外鸣昏钟。
洞仙歌
作者：樊增祥
朝代：清

迟迟玉漏，正谯门深掩。？剥荒鸡夜将半。把美人、颜色比古人书，明烛底，禁得狂奴爱玩。帷屏清似水，执拂无人，椅妾玲珑镇相伴。睡味美于饧，手倦抛书，问蝴蝶与庄谁辨。试摺叠、魂兄夹书中，似一百年前，白荷花瓣。
洞仙歌
作者：樊增祥
朝代：清
体裁：词

迟迟玉漏，正谯门深掩。𠸢剥荒鸡夜将半。把美人、颜色比古人书，明烛底，禁得狂奴爱玩。帷屏清似水，执拂无人，椅妾玲珑镇相伴。睡味美于饧，手倦抛书，问蝴蝶与庄谁辨。试摺叠、魂兄夹书中，似一百年前，白荷花瓣。
洞仙歌 其一 夏夜，用坡公韵
作者：樊增祥
朝代：清
体裁：词

香薷饮子，把罗衫微汗。几曲朱阑露花满。看琉璃七尺，轻展风漪，山枕畔，诗札药方历乱。水晶帘不卷，月淡星稀，如水碧天耿银汉。枕手未成眠，自琢新词，灯花暗、四更初转。是杜牧、温岐队中人，纵换了朱颜，绮情难换。
洞仙歌 其一 淇泉姬人归自吴中，君适有北山之役，赋此调之
作者：樊增祥
朝代：清
体裁：词

茱萸绣幰，载青腰玉女，重返鹣巢最深处。正薰炉烟润，一晌偎人，罗袖底、还带江南杏雨。一年银浦隔，桃叶迎归，重咏白团扇中句。无赖是星轺，北望金城，偏杨柳、青青如许。但乞取、珂骖早归来，莫忘了云屏，翠眉长聚。
洞仙歌 其三 初夏舫斋即事
作者：樊增祥
朝代：清
体裁：词

薰风院落，有红榴百朵，敛约生衣傍花坐。试青缯画扇，白定茶瓶，垂柳外、常有流莺过我。小斋题画舫，短短扶栏，十扇窗扉玉连锁。满种四时花，剪绿科黄，兼料理、松彡竹个。便澹雨、浓晴总相宜，算花底周旋，有功无过。
洞仙歌 其三 用前韵再调石甫
作者：樊增祥
朝代：清
体裁：词

生绡帕子，拭何郎珠汗。花气袭人袖香满。怕鄂君睡美，梅雨微寒，银烛下，翠被一床抖乱。绿笺书小字，唤作青萍，剑气英英烛星汉。绕指不胜柔，临去秋波，刚学得、崔娘一转。便当作、明珠掌中擎，纵宝马千金，莫教轻换。
洞仙歌 其二 和实甫忆内
作者：樊增祥
朝代：清
体裁：词

罗巾余麝，渍年时芳汗。写上香词泪珠满。料湘天骤暖，茉莉薰衣，新月下，人与花枝影乱。粉侯关内住，比似牵牛，可有鹊桥渡天汉。锦字几时来，玉雁南飞，莫飞到、衡阳才转。但传语、潇湘景中人，把寄外明珰，两边回换。
洞仙歌 其二 用前韵寄淇泉
作者：樊增祥
朝代：清
体裁：词

银州北指，是当年织女，示现仙軿彩云处。愿萧郎贵寿，长好长圆，花月底、换了颦烟泪雨。玉阶携手话，红药将离，莫咏南朝谢郎句。花下数归期，抹丽开时，应博得、罗帷心许。待乞取、龙涎作香材，把玉琢猊炉，紫烟长聚。
洞仙歌 石谷画《渔乐图》，书张子同《渔父词》五首于上，辄题二阕 其一
作者：樊增祥
朝代：清
体裁：词

三间草屋，傍桃花西塞，一叶扁舟荡云海。便绿蓑青笠，也胜朝衣，刚成就、范蠡严光一派。得鱼闲换酒，状似松鲈，莫被江城达官买。貌取鹭鸶容，月下收筒，凭歌舞、芦花世界。更著个、樵青与煎茶，扫淡墨轻烟，水边竹外。
洞仙歌 赋得“摺叠魂儿夹书中”，闻戟传作此题，匿稿不出，戏作四首 其一
作者：樊增祥
朝代：清
体裁：词

书窗睡美，有诗魂一缕，摇曳云屏最深处。莫从风飘荡，任意东西，倩黄奶，试把轻狂约住。小如花叶样，欲寄朝云，其奈芳期牡丹过。叠作一封书，付与嫏嬛，浑不怕、乌龙惊汝。任游遍百城似穿花，待蝴蝶、归来漆园方寤。
洞仙歌·其三
作者：樊增祥
朝代：清
体裁：词

诗魂何似，似香罗绣帕，叠雪含风置书架。总萤囊蠹简，夜夜相依，从不放，虚昴星期短假。先生春睡美，镇压犀株，百八钟声要轻打。比似蛹中蚕，熟到三眠，神仙字、三番食罢。倘倩女相逢砚屏边，也消得、书中玉颜如画。
洞仙歌·其二
作者：樊增祥
朝代：清
体裁：词

三高笠泽，不同时堪恨。休道风标后来俊。看橛头艇子，长系桃柯，可也有、魏晋间人风韵。斜风吹细雨，了不须归，何况月明晚波定。一世住鲈乡，饱饭莼菰，浑不识、洛城秋信。便天子、传宣不呼名，把生谥玄真，玉雕私印。
洞仙歌·其二
作者：樊增祥
朝代：清
体裁：词

诗魂何似，似银云一片，白藕花边倚风飐。算青灯照我，五十三年，书丛里，栩栩蘧蘧见惯。卷舒罗袖底，又似桃根，新买苏杭聚头扇。关锁玉台中，新咏钞成，徐郎在、梦中偷看。便雪案埋头过今生，料脉望、和卿也都情愿。
洞仙歌·其四
作者：樊增祥
朝代：清
体裁：词

诗魂何似，似玉垆香穗，妙得非烟似烟意。任拈花女手，叠作鲛绡，也当汝，贝叶莲华一类。青编应恋汝，汝恋青编，似在鸳鸯锦衾里。玳瑁箧中眠，遍体文章，应不减、凤皇都丽。把张果白驴借卿骑，看跃出、巾箱回想天际。
洞仙歌·咏栀子
作者：樊增祥
朝代：清
体裁：词

罗衣出浴，傍蕉天苔地。蓦见琪花映雕砌。喜枝枝、缀雪院院闻香，刚五月，新绿池亭晚霁。娟娟新月上，淡画眉痕，争道素娥比花媚。偷置枕函边，翠被浓薰，休更数珠兰茉莉。算之子、同心最关人，称缟袂三娘，晚妆簪髻。
洞仙歌·夏夜，用坡公韵
作者：樊增祥
朝代：清

香薷饮子，把罗衫微汗。几曲朱阑露花满。看琉璃七尺，轻展风漪，山枕畔，诗札药方历乱。水晶帘不卷，月淡星稀，如水碧天耿银汉。枕手未成眠，自琢新词，灯花暗、四更初转。是杜牧、温岐队中人，纵换了朱颜，绮情难换。罗巾余麝，渍年时芳汗。写上香词泪珠满。料湘天骤暖，茉莉薰衣，新月下，人与花枝影乱。粉侯关内住，比似牵牛，可有鹊桥渡天汉。锦字几时来，玉雁南飞，莫飞到、衡阳才转。但传语、潇湘景中人，把寄外明珰，两边回换。生绡帕子，拭何郎珠汗。花气袭人袖香满。怕鄂君睡美，梅雨微寒，银烛下，翠被一床抖乱。绿笺书小字，唤作青萍，剑气英英烛星汉。绕指不胜柔，临去秋波，刚学得、崔娘一转。便当作、明珠掌中擎，纵宝马千金，莫教轻换。
洞仙歌·淇泉姬人归自吴中，君适有北山之役，赋此调之
作者：樊增祥
朝代：清

茱萸绣幰，载青腰玉女，重返鹣巢最深处。正薰炉烟润，一晌偎人，罗袖底、还带江南杏雨。一年银浦隔，桃叶迎归，重咏白团扇中句。无赖是星轺，北望金城，偏杨柳、青青如许。但乞取、珂骖早归来，莫忘了云屏，翠眉长聚。银州北指，是当年织女，示现仙軿彩云处。愿萧郎贵寿，长好长圆，花月底、换了颦烟泪雨。玉阶携手话，红药将离，莫咏南朝谢郎句。花下数归期，抹丽开时，应博得、罗帷心许。待乞取、龙涎作香材，把玉琢猊炉，紫烟长聚。薰风院落，有红榴百朵，敛约生衣傍花坐。试青缯画扇，白定茶瓶，垂柳外、常有流莺过我。小斋题画舫，短短扶栏，十扇窗扉玉连锁。满种四时花，剪绿科黄，兼料理、松彡竹个。便澹雨、浓晴总相宜，算花底周旋，有功无过。
洞仙歌·用坡公韵
作者：樊增祥
朝代：清
体裁：词

曾持绣帕，拭檀奴珠汗。奉倩余香袖罗满。记招凉、玉砌双扑流萤，娇喘定，茉莉钗旁发乱。鉴鸾羞照影，重抿鬟云，俗粉庸脂薄花汉。底物喻郎心，比似春驹，拚一日、绕花千转。算不栉、才人最怜才，把钿合香囊，尽将诗换。
洞仙歌·石谷画《渔乐图》，书张子同《渔父词》五首于上，辄题二阕
作者：樊增祥
朝代：清

三间草屋，傍桃花西塞，一叶扁舟荡云海。便绿蓑青笠，也胜朝衣，刚成就、范蠡严光一派。得鱼闲换酒，状似松鲈，莫被江城达官买。貌取鹭鸶容，月下收筒，凭歌舞、芦花世界。更著个、樵青与煎茶，扫淡墨轻烟，水边竹外。三高笠泽，不同时堪恨。休道风标后来俊。看橛头艇子，长系桃柯，可也有、魏晋间人风韵。斜风吹细雨，了不须归，何况月明晚波定。一世住鲈乡，饱饭莼菰，浑不识、洛城秋信。便天子、传宣不呼名，把生谥玄真，玉雕私印。
洞仙歌·赋得“摺叠魂儿夹书中”，闻戟传作此题，匿稿不出，戏作四首
作者：樊增祥
朝代：清

书窗睡美，有诗魂一缕，摇曳云屏最深处。莫从风飘荡，任意东西，倩黄奶，试把轻狂约住。小如花叶样，欲寄朝云，其奈芳期牡丹过。叠作一封书，付与嫏嬛，浑不怕、乌龙惊汝。任游遍百城似穿花，待蝴蝶、归来漆园方寤。诗魂何似，似银云一片，白藕花边倚风飐。算青灯照我，五十三年，书丛里，栩栩蘧蘧见惯。卷舒罗袖底，又似桃根，新买苏杭聚头扇。关锁玉台中，新咏钞成，徐郎在、梦中偷看。便雪案埋头过今生，料脉望、和卿也都情愿。诗魂何似，似香罗绣帕，叠雪含风置书架。总萤囊蠹简，夜夜相依，从不放，虚昴星期短假。先生春睡美，镇压犀株，百八钟声要轻打。比似蛹中蚕，熟到三眠，神仙字、三番食罢。倘倩女相逢砚屏边，也消得、书中玉颜如画。诗魂何似，似玉垆香穗，妙得非烟似烟意。任拈花女手，叠作鲛绡，也当汝，贝叶莲华一类。青编应恋汝，汝恋青编，似在鸳鸯锦衾里。玳瑁箧中眠，遍体文章，应不减、凤皇都丽。把张果白驴借卿骑，看跃出、巾箱回想天际。
洪北江词云燕子平生真恨事不见梅花陈蓝洲酷爱此语因画梅一枝著玄鸟其上以为可以补恨余谓洪词诚隽而伤于直不若史梧冈游仙诗云水云凄冷到初冬避尽春来蝶与蜂最是花神不安处海棠无福见芙蓉语较婉丽蓝老何不写此诗意为海棠种福耶戏书四绝句为凑·其三
作者：樊增祥
朝代：清
体裁：七言绝句

欲采芙蓉奈晚何，与奴方便托微波。守红总向秋江死，犹胜年年望绛河。
洪北江词云燕子平生真恨事不见梅花陈蓝洲酷爱此语因画梅一枝著玄鸟其上以为可以补恨余谓洪词诚隽而伤于直不若史梧冈游仙诗云水云凄冷到初冬避尽春来蝶与蜂最是花神不安处海棠无福见芙蓉语较婉丽蓝老何不写此诗意为海棠种福耶戏书四绝句为凑·其二
作者：樊增祥
朝代：清
体裁：七言绝句

似水华年不自持，春花秋月极相思。绿章不用通明奏，再拜黄筌笔一枝。
洪北江词云燕子平生真恨事不见梅花陈蓝洲酷爱此语因画梅一枝著玄鸟其上以为可以补恨余谓洪词诚隽而伤于直不若史梧冈游仙诗云水云凄冷到初冬避尽春来蝶与蜂最是花神不安处海棠无福见芙蓉语较婉丽蓝老何不写此诗意为海棠种福耶戏书四绝句为凑·其四
作者：樊增祥
朝代：清
体裁：七言绝句

画纸如罗不障寒，故移银烛近阑干。荒唐莫受梅花聘，好衬丁家步障看。
浣溪沙
作者：樊增祥
朝代：清
体裁：词

新竹娟娟映旧苔。翠帘刚为雨余开。消魂一晌在天涯。字里珍珠香翰去，花间蜜炬玉人来。来时宫漏莫相催。
浣溪沙
作者：樊增祥
朝代：清

杏子深黄压软枝。日长风细困人时。二年终日两相思。蟾玉屡圆怜别久，鵹黄三请怪来迟。不来无可奈何伊。花叶书成素手封。去年霜后托征鸿。数行淡墨语匆匆。商略眉图螺子绿，裹缄指甲凤仙红。书词有尽意何穷。
浣溪沙 其一 效南唐后主
作者：樊增祥
朝代：清
体裁：词

开尽银蔷日正迟。停针无语欠伸时。绿阴如梦百花稀。补养有方休服散，暖寒无定劝添衣。为谁消瘦强禁持。
浣溪沙 和重审六解 其一
作者：樊增祥
朝代：清
体裁：词

雪絮风萍亦偶然。绣鞍轻堕紫丝鞭。怪郎玉貌忒翩翩。钏响惊回鹦鹉梦，衣香参透木犀禅。可怜人总有人怜。
浣溪沙·其一
作者：樊增祥
朝代：清
体裁：词

杏子深黄压软枝。日长风细困人时。二年终日两相思。蟾玉屡圆怜别久，鵹黄三请怪来迟。不来无可奈何伊。
浣溪沙·其三
作者：樊增祥
朝代：清
体裁：词

无复珍珠慰寂寥。泪丝终日织鲛绡。心随七十二沽潮。蓬岛万重难觅路，银河两岸未成桥。可堪暮暮复朝朝。
浣溪沙·其二
作者：樊增祥
朝代：清
体裁：词

携得于潜绢也无。无情人写有情书。鸩媒莺侣两模糊。忽漫相逢才倚玉，分明未嫁已还珠。两重公案费踟蹰。
浣溪沙·其二
作者：樊增祥
朝代：清
体裁：词

花叶书成素手封。去年霜后托征鸿。数行淡墨语匆匆。商略眉图螺子绿，裹缄指甲凤仙红。书词有尽意何穷。
浣溪沙·其二
作者：樊增祥
朝代：清
体裁：词

镜里分明见玉容。几年长在别离中。不相期处偶相逢。为殢午眠垂绣幔，微余春嗽怯方空。依然妆面小桃红。
浣溪沙·其五
作者：樊增祥
朝代：清
体裁：词

碧海青天未有涯。游龙隰楚叹无家。玉颜知减几分霞。楼上女嗔楼上凤，镜中人似镜中花。蘋花欲采肯由他。
浣溪沙·其六
作者：樊增祥
朝代：清
体裁：词

客有黄衫仆未能。紫钗重觌亦何心。夜凉长对短檠灯。鹃血啼成红踯躅，蕉心幻出绿摩登。拟将仙扇乞坤灵。
浣溪沙·其四
作者：樊增祥
朝代：清
体裁：词

山上蘼芜叶复齐。新缣故素总迷离。忍教沟水竟东西。乌鲗写书真自误，冤禽衔石有谁知。一腔红豆孕相思。
浣溪沙·和重审六解
作者：樊增祥
朝代：清

雪絮风萍亦偶然。绣鞍轻堕紫丝鞭。怪郎玉貌忒翩翩。钏响惊回鹦鹉梦，衣香参透木犀禅。可怜人总有人怜。携得于潜绢也无。无情人写有情书。鸩媒莺侣两模糊。忽漫相逢才倚玉，分明未嫁已还珠。两重公案费踟蹰。无复珍珠慰寂寥。泪丝终日织鲛绡。心随七十二沽潮。蓬岛万重难觅路，银河两岸未成桥。可堪暮暮复朝朝。山上蘼芜叶复齐。新缣故素总迷离。忍教沟水竟东西。乌鲗写书真自误，冤禽衔石有谁知。一腔红豆孕相思。碧海青天未有涯。游龙隰楚叹无家。玉颜知减几分霞。楼上女嗔楼上凤，镜中人似镜中花。蘋花欲采肯由他。客有黄衫仆未能。紫钗重觌亦何心。夜凉长对短檠灯。鹃血啼成红踯躅，蕉心幻出绿摩登。拟将仙扇乞坤灵。
浣溪沙·效南唐后主
作者：樊增祥
朝代：清

开尽银蔷日正迟。停针无语欠伸时。绿阴如梦百花稀。补养有方休服散，暖寒无定劝添衣。为谁消瘦强禁持。镜里分明见玉容。几年长在别离中。不相期处偶相逢。为殢午眠垂绣幔，微余春嗽怯方空。依然妆面小桃红。
浣溪纱
作者：樊增祥
朝代：清

倦绣重烧七宝炉。玉钗拨火散金麸。？㲪偎暖小狸奴。半两隃麋藏镜屉，一枝仙兔枕灯趺。调铅闲补十眉图。
浣溪纱
作者：樊增祥
朝代：清
体裁：词

倦绣重烧七宝炉。玉钗拨火散金麸。𣯈㲪偎暖小狸奴。半两隃麋藏镜屉，一枝仙兔枕灯趺。调铅闲补十眉图。
浣溪纱
作者：樊增祥
朝代：清
体裁：词

墙上花冠唤午晴。垂垂风柳不胜青。印床终日嫩苔生。好是绿窗新睡觉，空堂闻坠燕泥声。起来花外断虹明。
浣溪纱
作者：樊增祥
朝代：清
体裁：词

宫样梳鬟一段云。欠伸回倚小灯屏。宝炉临睡又重薰。小玉眠来微放诞，娇儿乳罢一殷勤。罗帷才放玉钩鸣。
浣溪纱
作者：樊增祥
朝代：清
体裁：词

对镜窥红敛翠眉。含愁拭泪坐相思。念人一去许多时。近日为谁开笑靥，眼中心上两依依。忆来不语但成悲。
浣溪纱
作者：樊增祥
朝代：清

老马心从战后催。宰官身自梦中回。朝衫换了芰荷衣。试捉客来参曲米，悔携家去住蓬莱。二年孤负小园梅。八月南垞黍酒香。胡桃破壳栗初黄。闰秋天气似重阳。新绿茶茸斟夜雨，半红梨叶点秋霜。山妻检点旧衣裳。逝矣高阳旧酒徒。今生无意过黄垆。九门多是岛人居。乱后鱼羹思宋嫂，秋来蟹市罢丁沽。旧京风味一时无。西狩宫车下玉坡。君王挥泪对宫娥。荒村无草饲青骡。圣寿早停南府戏，别离犹唱本家歌。并州行在近如何。
浣溪纱
作者：樊增祥
朝代：清

钿毂轻雷听未讹。雪衣初报玉人过。深愁浅笑认梨涡。暂解修眉今夜锁，慢回娇眼去时波。新词分付管儿歌。雨浴新蟾茉莉香。轻衫小扇墨君堂。九枝灯发绿荷光。笑指星河初七近，惯禁风露五更凉。归时分与薄罗裳。出浴仙娥画不成。断红双脸黛眉青。烧香拜月到中庭。方锦褥边三日麝，轻罗扇底一星萤。夜窗还课藕花经。
浣溪纱 其一 夜坐
作者：樊增祥
朝代：清
体裁：词

画鼓无声静晚衙。小池芳树带栖鸦。香销酒醒在天涯。密密书缄江上锦，昏昏灯结雨中花。自笼纱帽自煎茶。
浣溪纱 其一 效花间集
作者：樊增祥
朝代：清
体裁：词

欲寄青笺奈远何。楚衣越茗托微波。些些香物未宜多。蜡面手缄三道印，衣中心字两重罗。拆书应是敛愁蛾。
浣溪纱 其一 昨以小词调石甫，今始知可人期不来也，再赠
作者：樊增祥
朝代：清
体裁：词

闻唤云郎佐酒船。细匀鲗墨写青笺。翠衾孤负昨宵眠。抬举好为凤凰地，荒唐无过鹧鸪天。哥哥行不得堪怜。
浣溪纱 其一 题会生《忏梦盦填词图》
作者：樊增祥
朝代：清
体裁：词

池馆愔愔睡起迟。庭前红豆长春枝。道人元是解相思。七个蒲团供打坐，两行银烛照填词。旧欢新梦觉来时。
浣溪纱·三月十五夜东园看月，是日清明
作者：樊增祥
朝代：清
体裁：词

小别东园近一年。重携不借印苔钱。早生新火煮砂泉。几曲朱阑调鹤地，满衫凉月试琴天。冰蟾五十二回圆。
浣溪纱·其一
作者：樊增祥
朝代：清
体裁：词

老马心从战后催。宰官身自梦中回。朝衫换了芰荷衣。试捉客来参曲米，悔携家去住蓬莱。二年孤负小园梅。
浣溪纱·其一
作者：樊增祥
朝代：清
体裁：词

钿毂轻雷听未讹。雪衣初报玉人过。深愁浅笑认梨涡。暂解修眉今夜锁，慢回娇眼去时波。新词分付管儿歌。
浣溪纱·其三
作者：樊增祥
朝代：清
体裁：词

儿女神仙两有情。扶鸾跨凤一身并。连心花帐一窝云。今岁秋来应白发，此曹夜半亦苍生。纵登宣室不忘卿。
浣溪纱·其三
作者：樊增祥
朝代：清
体裁：词

出浴仙娥画不成。断红双脸黛眉青。烧香拜月到中庭。方锦褥边三日麝，轻罗扇底一星萤。夜窗还课藕花经。
浣溪纱·其三
作者：樊增祥
朝代：清
体裁：词

夜合花开月上迟。溶溶脉脉倚栏时。燕昏莺晓强禁持。玳瑁斋期常止酒，荷花生日懒呈诗。寂寥情绪有谁知。
浣溪纱·其三
作者：樊增祥
朝代：清
体裁：词

烛意凉来觉渐亲。潇湘枕簟暗生尘。里头闲坐讽汀蘋。夜雨低徊心上事，朝云依约画中人。隔墙钗钏久无闻。
浣溪纱·其三
作者：樊增祥
朝代：清
体裁：词

逝矣高阳旧酒徒。今生无意过黄垆。九门多是岛人居。乱后鱼羹思宋嫂，秋来蟹市罢丁沽。旧京风味一时无。
浣溪纱·其三
作者：樊增祥
朝代：清
体裁：词

飏尽茶烟绣幕风。蕊珠经里悟真空。飞琼来去忒匆匆。打马聪明图卷里，乘鸾风致扇罗中。蘧蘧庄蝶可怜虫。
浣溪纱·其二
作者：樊增祥
朝代：清
体裁：词

一寸垆灰一寸心。纤纤履迹在苔阴。小楼前后费追寻。湘管替描螺子黛，画罗教镂麝香金。春闺影事一沈吟。
浣溪纱·其二
作者：樊增祥
朝代：清
体裁：词

八月南垞黍酒香。胡桃破壳栗初黄。闰秋天气似重阳。新绿茶茸斟夜雨，半红梨叶点秋霜。山妻检点旧衣裳。
浣溪纱·其二
作者：樊增祥
朝代：清
体裁：词

公瑾当年玉不如。小乔新嫁渡江初。春风栏槛并观书。几笔泥金衣上蝶，半圜凉玉口中鱼。世间能著此人无。
浣溪纱·其二
作者：樊增祥
朝代：清
体裁：词

半是消磨杜牧狂。等闲无意近萧郎。枉烧湘子庙中香。玉父背人呼小九，塞鸿何地觅无双。昨宵祇为一人凉。
浣溪纱·其二
作者：樊增祥
朝代：清
体裁：词

春后恹恹损带围。楚人词里送将归。愁听梁燕语依依。有酒惟浇金范蠡，无花可拟画杨妃。垆香如水织帘垂。
浣溪纱·其二
作者：樊增祥
朝代：清
体裁：词

雨浴新蟾茉莉香。轻衫小扇墨君堂。九枝灯发绿荷光。笑指星河初七近，惯禁风露五更凉。归时分与薄罗裳。
浣溪纱·其五
作者：樊增祥
朝代：清
体裁：词

绰约湘灵望不还。象床花簟泪筠斑。凭将词赋遣萧闲。净拭湘屏图女几，醉欹纱帽梦君山。似闻瑶瑟怨人间。
浣溪纱·其六
作者：樊增祥
朝代：清
体裁：词

旧宅城南叫画眉。故香经雨发春泥。王孙随处有天涯。酒渴倩谁温茗待，朝回不见理妆迟。退红帘下断肠时。
浣溪纱·其四
作者：樊增祥
朝代：清
体裁：词

在地当为连理枝。在天当作紫鹣飞。通明殿里有青词。愿得冠巾成妙丽，更容铅黛转男儿。报他拥髻与颦眉。
浣溪纱·其四
作者：樊增祥
朝代：清
体裁：词

消息愁中又病中。曲屏近底拟相逢。衔书青鸟若为通。人在西厢羞不起，船如南漕惯回空。寇家烛泪为谁浓。
浣溪纱·其四
作者：樊增祥
朝代：清
体裁：词

独夜生憎更漏长。聊凭墨牒遣流光。迎梅天气越凄凉。蜜酒定无通夜力，罗衣还发隔年香。无多闲事尽思量。
浣溪纱·其四
作者：樊增祥
朝代：清
体裁：词

西狩宫车下玉坡。君王挥泪对宫娥。荒村无草饲青骡。圣寿早停南府戏，别离犹唱本家歌。并州行在近如何。
浣溪纱·其四
作者：樊增祥
朝代：清
体裁：词

陌上荼蘼嫩叶齐。思君无复理残机。玉容如月减清晖。宜爱香名更意可，凤皇小字忏长离。月圆花好岂无时。
浣溪纱·咏牡丹
作者：樊增祥
朝代：清
体裁：词

难得今年谷雨晴。仙衣一品下瑶京。茜霞低照晚妆明。金殿红云刚一朵，玉楼春色已三停。好开锦帐待娉婷。
浣溪纱·夜坐
作者：樊增祥
朝代：清

画鼓无声静晚衙。小池芳树带栖鸦。香销酒醒在天涯。密密书缄江上锦，昏昏灯结雨中花。自笼纱帽自煎茶。春后恹恹损带围。楚人词里送将归。愁听梁燕语依依。有酒惟浇金范蠡，无花可拟画杨妃。垆香如水织帘垂。烛意凉来觉渐亲。潇湘枕簟暗生尘。里头闲坐讽汀蘋。夜雨低徊心上事，朝云依约画中人。隔墙钗钏久无闻。独夜生憎更漏长。聊凭墨牒遣流光。迎梅天气越凄凉。蜜酒定无通夜力，罗衣还发隔年香。无多闲事尽思量。
浣溪纱·效花间集
作者：樊增祥
朝代：清

欲寄青笺奈远何。楚衣越茗托微波。些些香物未宜多。蜡面手缄三道印，衣中心字两重罗。拆书应是敛愁蛾。一寸垆灰一寸心。纤纤履迹在苔阴。小楼前后费追寻。湘管替描螺子黛，画罗教镂麝香金。春闺影事一沈吟。夜合花开月上迟。溶溶脉脉倚栏时。燕昏莺晓强禁持。玳瑁斋期常止酒，荷花生日懒呈诗。寂寥情绪有谁知。陌上荼蘼嫩叶齐。思君无复理残机。玉容如月减清晖。宜爱香名更意可，凤皇小字忏长离。月圆花好岂无时。
浣溪纱·昨以小词调石甫，今始知可人期不来也，再赠
作者：樊增祥
朝代：清

闻唤云郎佐酒船。细匀鲗墨写青笺。翠衾孤负昨宵眠。抬举好为凤凰地，荒唐无过鹧鸪天。哥哥行不得堪怜。半是消磨杜牧狂。等闲无意近萧郎。枉烧湘子庙中香。玉父背人呼小九，塞鸿何地觅无双。昨宵祇为一人凉。儿女神仙两有情。扶鸾跨凤一身并。连心花帐一窝云。今岁秋来应白发，此曹夜半亦苍生。纵登宣室不忘卿。消息愁中又病中。曲屏近底拟相逢。衔书青鸟若为通。人在西厢羞不起，船如南漕惯回空。寇家烛泪为谁浓。
浣溪纱·闻蓝洲病却寄
作者：樊增祥
朝代：清
体裁：词

可是鲈香恼季鹰。愔愔斋阁覆青绫。宜城酒好力难胜。春雨珍珠园里菜，秋风玛瑙院中灯。不如归去理鱼罾。
浣溪纱·题会生《忏梦盦填词图》
作者：樊增祥
朝代：清

池馆愔愔睡起迟。庭前红豆长春枝。道人元是解相思。七个蒲团供打坐，两行银烛照填词。旧欢新梦觉来时。公瑾当年玉不如。小乔新嫁渡江初。春风栏槛并观书。几笔泥金衣上蝶，半圜凉玉口中鱼。世间能著此人无。飏尽茶烟绣幕风。蕊珠经里悟真空。飞琼来去忒匆匆。打马聪明图卷里，乘鸾风致扇罗中。蘧蘧庄蝶可怜虫。在地当为连理枝。在天当作紫鹣飞。通明殿里有青词。愿得冠巾成妙丽，更容铅黛转男儿。报他拥髻与颦眉。绰约湘灵望不还。象床花簟泪筠斑。凭将词赋遣萧闲。净拭湘屏图女几，醉欹纱帽梦君山。似闻瑶瑟怨人间。旧宅城南叫画眉。故香经雨发春泥。王孙随处有天涯。酒渴倩谁温茗待，朝回不见理妆迟。退红帘下断肠时。
浣溪纱慢
作者：樊增祥
朝代：清
体裁：词

对舒紫燕翼，双结青梅子。海棠翠叶，还比花时美。丝雨弄晴，荡得春如水。罗帐朝慵起。无奈晓莺啼，一声声、红窗近底。倩谁寄。寄洛浦相思，把珠珰暗结，绡帕密缄，自写珍珠字。蝴蝶梦中，逐趁人千里。昨夜灯花喜。为问甚时，归又还、将蔷薇笑指。
浪淘沙
作者：樊增祥
朝代：清
体裁：词

挨过一春愁。莫便归休。伯通草屋巷西头。似尔双飞来赁庑，我亦温柔。独自上帘钩。残照当楼。年年离别在清秋。菡萏花时添一闰，一倍勾留。
浪淘沙
作者：樊增祥
朝代：清
体裁：词

新水养蒲茸。棐几玲珑。晚榴才试一花秾。待得瑶房红子熟，应是秋中。轻燕拂帘栊。午梦惺忪。不知昨酒为谁浓。自取西窗茶碾子，捣尽松风。
浪淘沙
作者：樊增祥
朝代：清
体裁：词

落叶下银床。玉露为霜。梦和残月转西廊。记得小屏红烛影，昨夜成双。金鸭懒添香。减尽年光。玉环分付可能忘。无限燕支吹作粉，愁煞韦郎。
浪淘沙·和兰当词人来韵
作者：樊增祥
朝代：清
体裁：词

复袖熨香痕。浅酒金樽。罗衾不似向时温。炙暖银釭閒抱影，楼上黄昏。回首望吴云。江雁呼群。春朝一雨断人魂。旧日桐花今又发，碧树当门。
浪淘沙·园林换叶，新绿满庭，晓起坐西轩下，见石榴新叶可玩，漫赋此解
作者：樊增祥
朝代：清
体裁：词

双燕语雕栊。轻雨濛濛。诗人身入碧纱笼。可有动人春色否，万绿阴中。吹到楝花风。池水溶溶。庭阴空翠为谁浓。惟有石榴新叶子，生便绯红。
浪淘沙·旅中寒食
作者：樊增祥
朝代：清
体裁：词

啼鸟唤春分。细雨销魂。故园花悴女儿坟。岁岁辛夷开似雪，流水无人。马上几黄昏。月子如银。自家寻梦与温存。恰似铜垆烟一小穟，消也无痕。
浪淘沙·板桥题壁，八月初三日夜
作者：樊增祥
朝代：清
体裁：词

残照渐低迷。倦马愁嘶。入门先自拂尘衣。犹有雁来红一簇，影与人齐。白酒两三卮。欲卧还迟。销魂今夜板桥西。露似珍珠云似粉，月似蛾眉。
浪淘沙·燕九日宿板桥，用甲申旧韵成解
作者：樊增祥
朝代：清
体裁：词

烟雪晚萋迷。山与云齐。绿螭骢子背风嘶。终日一鞭岚翠里，染透春衣。燕九唤金卮。戍鼓声迟。闲愁休上紫芝眉。十六年来春似水，红板桥西。
浪淘沙·良乡道中读子珍寄书，悢然有怀，为成是解
作者：樊增祥
朝代：清
体裁：词

断雁写秋光。远寄明珰。小篷听水几回肠。不料玉鞭残照里，我亦凄凉。牵马上河梁。官柳微霜。回波中有泪千行。便作胥潮流入海，直到钱唐。
浪淘沙·车中折桃花一枝
作者：樊增祥
朝代：清

春在竹篱头。溪水悠悠。厩奴探得一枝柔。误引泥金双蝶去，过了并州。细马载春愁。艳？香鞲。小红相送到秦邮。好似江南根与叶，并坐兰舟。
浪淘沙·车中折桃花一枝
作者：樊增祥
朝代：清
体裁：词

春在竹篱头。溪水悠悠。厩奴探得一枝柔。误引泥金双蝶去，过了并州。细马载春愁。艳𣿙香鞲。小红相送到秦邮。好似江南根与叶，并坐兰舟。
浪淘沙·途次闷书
作者：樊增祥
朝代：清
体裁：词

花幰小窗扉。深押犀帷。梨花淡酒两三杯。又傍梅边寻梦去，梦见伊谁。新月逐人来。芳绪难裁。闷来挑耳借金钗。更有鹅茸消息子，轻转圆雷。
浪淘沙·雨中闷书
作者：樊增祥
朝代：清
体裁：词

轻雨绿如烟。满地苔钱。唤人鹦鹉不胜寒。金凤花开还又落，闲凭东栏。来去画屏边。暗触筝弦。西楼旧梦远于天。壁上蟏蛸心上事，各自缠绵。
浪淘沙慢
作者：樊增祥
朝代：清
体裁：词

写天际、乌云画景，放慢春色。雕槛梨花伫月，中庭蕙草沁雪。念绣被、薰垆通夜爇。炷沈麝、到晓犹热。问苏合轻裘紫骝马，谁曾过南陌。情切。褪花杏子羞结。奈昨夜东风胭脂坠，点点罗袂血。还拣取嫣红，和柳轻折。锦书未灭，凭燕儿、传与朝云消息。百五韶华须邀勒，尽拖逗、晚霞一脉。漫惆怅、西园花信涩。后边有、冉冉红云，望不极，幽芳最得天怜惜。
浪淘沙慢 其一 春暮。次山、古微同倚此调，用清真韵报之
作者：樊增祥
朝代：清
体裁：词

怕春去，春城画里，大好楼堞。花有轻红一捻，歌偷子野半阕。又看到、梅林青子结。一枝为、煮酒新折。数世上英雄定谁可，曹刘未应绝。亲切。荡胸绿海空阔。试唤起、飞花和烟絮，莫遣横玉咽。看万柳摇春，何暇伤别。艳歌未竭。将翠笺描写，江南三月。春水如油春山叠。津桥畔、杜鹃乍歇。笑青帝、司花仙吏缺。万红紫，难著白衣一点色。天留满架酴醾雪。
浪淘沙慢 其二 留垞见和前词，语特深婉。是夕，与君贳酒听歌，悢然有怀，即步原韵
作者：樊增祥
朝代：清
体裁：词

笑今夜，东堂淡酒，尚有鹅炙。五老睢阳戏墨，八分阿买讵劣。望白下、重重烟树隔。判鱼笏、破甑同掷。对海曲千花万杨柳，风怀异今昔。岑寂。故侯杖履谁识。是和我、红梅三千字，第一花下客。思画省春空，谁印苔迹。渭城唱彻。非旧人莫辨，何戡音节。谁击司州中流楫。兰成老、尚哀亥月。又金井、桐绵飘似雪。这心事，直与丁香两郁结。金垆那得寒灰热。
浪淘沙慢·春暮。次山、古微同倚此调，用清真韵报之
作者：樊增祥
朝代：清

怕春去，春城画里，大好楼堞。花有轻红一捻，歌偷子野半阕。又看到、梅林青子结。一枝为、煮酒新折。数世上英雄定谁可，曹刘未应绝。亲切。荡胸绿海空阔。试唤起、飞花和烟絮，莫遣横玉咽。看万柳摇春，何暇伤别。艳歌未竭。将翠笺描写，江南三月。春水如油春山叠。津桥畔、杜鹃乍歇。笑青帝、司花仙吏缺。万红紫，难著白衣一点色。天留满架酴醾雪。笑今夜，东堂淡酒，尚有鹅炙。五老睢阳戏墨，八分阿买讵劣。望白下、重重烟树隔。判鱼笏、破甑同掷。对海曲千花万杨柳，风怀异今昔。岑寂。故侯杖履谁识。是和我、红梅三千字，第一花下客。思画省春空，谁印苔迹。渭城唱彻。非旧人莫辨，何戡音节。谁击司州中流楫。兰成老、尚哀亥月。又金井、桐绵飘似雪。这心事，直与丁香两郁结。金垆那得寒灰热。
海上
作者：樊增祥
朝代：清
体裁：七言律诗

神马飙轮世岂无，楼船飞渡散樯乌。亦知方丈神仙远，坐觉中天日月孤。龙伯几闻膏玉斧，鲛人空遣泣明珠。平生忧患多于海，未觉沧溟是畏途。
清平乐
作者：樊增祥
朝代：清

桃开露井。自写临波影。怪得柳枝眠未稳。昨夜东风凄紧。一重芳树横烟。烟外一重远山。新起一重阁子，一重雕漆阑干。丁香乍结。未展芭蕉叶。怪得春寒如酒冽。酥雨？？带雪。绿章乞借春阴。海棠开后沈吟。极乐寺廊一见，相思直到如今。瑶阶春早。又发将离草。十五年中相聚少。托意红鳞青鸟。夜长不奈情何。玉钗剔损银荷。白日卧多起少，倩谁与覆衾罗。玉情花性。别有芳梅韵。喜字香囊临别赠。中贮水精私印。瑶台月下吹笙。小名记得飞琼。记得仲冬十二，含愁坐到天明。池塘烟锁。细柳金荑亸。春色恼人无一可。燕子梅花相左。无聊自检残书。软裘犹殢温垆。一夜小楼春雨，杏花消息何如。绿毡铜斗。自熨春衫皱。曾记秋凉娇欲嗽。香染石华宫袖。东风依旧窗纱。依旧鹦娘唤茶。依旧玉纤刺绣，玉容依旧梨花。上元闺戏。学打春灯谜。藕样聪明工拆字。约略四书能记。宜春帖缀雕栊。簪花亲试春葱。门额六言娟好，月圆人寿花红。绮春如画。暂放针楼假。一串歌珠莺啭罢。休更弹棋打马。投琼暗卜人归。雉盆翠绕珠围。一十二双红豆，掷来六子皆绯。
清平乐
作者：樊增祥
朝代：清

楝花风细。帘卷湘波翠。过午双柑人不至。柳外黄莺独自。墙头纤草垂垂。画廊密雨如丝。净洗芭蕉两本，待侬叶上题诗。画帘清昼。粉槛苔花绣。未觉轻躯同鹤瘦。筋力风情依旧。树头过尽茶烟。燕泥轻打琴弦。墙外来禽一树，小花知为谁妍。笔床琴案。窗眼冰纱换。万历宫中天字罐。水浸蔷薇开泛。金黄杏子如拳。捣炼糖霜几番。比似江南梅酱，秀才风味微酸。银瓶素绠。午渴窥茶井。琴意成痟谁记省。花簇春风鬓影。凌云赋罢无聊。茂陵烟草萧萧。又是寝园春荐，隔墙唤卖樱桃。
清平乐·其一
作者：樊增祥
朝代：清
体裁：词

桃开露井。自写临波影。怪得柳枝眠未稳。昨夜东风凄紧。一重芳树横烟。烟外一重远山。新起一重阁子，一重雕漆阑干。
清平乐·其一
作者：樊增祥
朝代：清
体裁：词

楝花风细。帘卷湘波翠。过午双柑人不至。柳外黄莺独自。墙头纤草垂垂。画廊密雨如丝。净洗芭蕉两本，待侬叶上题诗。
清平乐·其七
作者：樊增祥
朝代：清
体裁：词

上元闺戏。学打春灯谜。藕样聪明工拆字。约略四书能记。宜春帖缀雕栊。簪花亲试春葱。门额六言娟好，月圆人寿花红。
清平乐·其三
作者：樊增祥
朝代：清
体裁：词

瑶阶春早。又发将离草。十五年中相聚少。托意红鳞青鸟。夜长不奈情何。玉钗剔损银荷。白日卧多起少，倩谁与覆衾罗。
清平乐·其三
作者：樊增祥
朝代：清
体裁：词

笔床琴案。窗眼冰纱换。万历宫中天字罐。水浸蔷薇开泛。金黄杏子如拳。捣炼糖霜几番。比似江南梅酱，秀才风味微酸。
清平乐·其二
作者：樊增祥
朝代：清

丁香乍结。未展芭蕉叶。怪得春寒如酒冽。酥雨？？带雪。绿章乞借春阴。海棠开后沈吟。极乐寺廊一见，相思直到如今。
清平乐·其二
作者：樊增祥
朝代：清
体裁：词

丁香乍结。未展芭蕉叶。怪得春寒如酒冽。酥雨𩆌𩆷带雪。绿章乞借春阴。海棠开后沈吟。极乐寺廊一见，相思直到如今。
清平乐·其二
作者：樊增祥
朝代：清
体裁：词

画帘清昼。粉槛苔花绣。未觉轻躯同鹤瘦。筋力风情依旧。树头过尽茶烟。燕泥轻打琴弦。墙外来禽一树，小花知为谁妍。
清平乐·其五
作者：樊增祥
朝代：清
体裁：词

池塘烟锁。细柳金荑亸。春色恼人无一可。燕子梅花相左。无聊自检残书。软裘犹殢温垆。一夜小楼春雨，杏花消息何如。
清平乐·其八
作者：樊增祥
朝代：清
体裁：词

绮春如画。暂放针楼假。一串歌珠莺啭罢。休更弹棋打马。投琼暗卜人归。雉盆翠绕珠围。一十二双红豆，掷来六子皆绯。
清平乐·其六
作者：樊增祥
朝代：清
体裁：词

绿毡铜斗。自熨春衫皱。曾记秋凉娇欲嗽。香染石华宫袖。东风依旧窗纱。依旧鹦娘唤茶。依旧玉纤刺绣，玉容依旧梨花。
清平乐·其四
作者：樊增祥
朝代：清
体裁：词

玉情花性。别有芳梅韵。喜字香囊临别赠。中贮水精私印。瑶台月下吹笙。小名记得飞琼。记得仲冬十二，含愁坐到天明。
清平乐·其四
作者：樊增祥
朝代：清
体裁：词

银瓶素绠。午渴窥茶井。琴意成痟谁记省。花簇春风鬓影。凌云赋罢无聊。茂陵烟草萧萧。又是寝园春荐，隔墙唤卖樱桃。
清平乐·初入县廨，小步东园桃花下，漫赋此词
作者：樊增祥
朝代：清
体裁：词

暖风吹面。半臂轻绵换。桃李东园开烂熳。消领春光一半。去时雨熟黄梅。归日酴醾未开。伶俐画檐双鹊，花梢等得春来。
清平乐·平遥道中
作者：樊增祥
朝代：清
体裁：词

娇云弄暖。马上春衫换。不似去年正月半。人在画乌亭畔。垂杨巷陌人家。鞦韆红索低斜。全是清明风景，粉墙祇欠梨花。
清平乐·极乐寺海棠花下，同子珍彦清
作者：樊增祥
朝代：清
体裁：词

柳花无力。点上春衫碧。几曲回廊閒伫立。过尽蝶双莺支。秾花一树谁看。单衣小径风寒。消得玉人一凭，新来祇有阑干。
清平乐·潭柘寺木笔花下
作者：樊增祥
朝代：清
体裁：词

万花繁密。夺尽江郎笔。赐与紫衣矜宠极。个是东风第一。圆阴深护兰阇，休言画日天涯。乞借红瓷清水，养他绝小莲花。
清平乐·高丽扇
作者：樊增祥
朝代：清
体裁：词

玉钉圆转。叶叶轻云展。好趁鸭江春水便。买取东风一面。祇怜玉笥秋深。婕妤一样沈吟。争怪昔人惆怅，兰衰菊秀光阴。
清明日同陶生过东城僧寺看桃花四首·其一
作者：樊增祥
朝代：清
体裁：七言绝句

冷粥新烟健病身，茸衫欲出且逡巡。不能鼓瑟朱门里，破帽来酬古寺春。
清明日同陶生过东城僧寺看桃花四首·其三
作者：樊增祥
朝代：清
体裁：七言绝句

小白长红满意开，暂凭雕槛与徘徊。当时未种玄都树，已就僧房啜茗来。
清明日同陶生过东城僧寺看桃花四首·其二
作者：樊增祥
朝代：清
体裁：七言绝句

寂寞香台一片云，山厨不放酒垆温。输他老衲无公事，深坐团蒲闭院门。
清明日同陶生过东城僧寺看桃花四首·其四
作者：樊增祥
朝代：清
体裁：七言绝句

紫陌纷纷说看花，我来惟是有蜂衙。一春草草书窗底，且与钩帘驻晚霞。
清波引
作者：樊增祥
朝代：清
体裁：词

玉窗清晓。但一望绿烟缥缈。画廊人悄。竹阴哢娇鸟。佳客渺何许，别有枝头朋好。几多杨柳楼台，翠帷掩漫惊觉。高楼倚啸。甚花露犹湿皂帽。豆棚莲沼。得清气多少。功名两蜗角，未损餐霞怀抱。自坐花下梳头，镜中人老。
渡江云
作者：樊增祥
朝代：清
体裁：词

五年前抱恨，翠藤中断，紫玉荡成烟。旧根新土壅，小叶纤条，还抱砚池圆。司勋别后，早绿阴、低罩南檐。凭借与、秋千红架，四角仿龙盘。今年。春暄养绮，暖雨融酥，道紫蕤新绽。偏燕寝、凝香独自，欠到花前。东风满院玲珑雪，算玉真、重到人间。青鸟去，芳音好寄婵娟。
渡江云
作者：樊增祥
朝代：清
体裁：词

古槐青似盖，冷淘荐了，散髻上西楼。尊前风味好，替写白团，还倩小银钩。温温黍梦，梦江蓠、祇在汀洲。甚眼前、野塘清浅，不著采兰舟。回眸。湘波如镜，翠蒻成林，正思乡时候。空忆得、香囊缀虎，画鬓簪榴。怜渠玉骨清如许，劝等閒、休照冰彄。归去也，粉笺同写新愁。
渡江云·和子珍《游十刹海》韵
作者：樊增祥
朝代：清
体裁：词

水边风日美，芳莲坠粉，都似晚霞红。深深垂柳暗，浅绿明漪，闲系小筝篷。鸳鸯隔浦，总双双、花底相逢。无避处、扇光如雪，低障夕阳中。匆匆。香车去也，小阁沈熏，有春人寻梦。应自笑、软晴芳草，未试青骢。汀洲纵有重来约，怕秋心、凉到芙蓉。青鸟去，明珠还寄楼东。
湖上一首
作者：樊增祥
朝代：清
体裁：五言律诗

三板桥西路，人家对夕晖。渚莲风定落，江燕雨馀飞。水曲每孤往，意行仍独归。年年狎沤鸟，所得是忘机。
湖上杂诗·其一
作者：樊增祥
朝代：清
体裁：七言绝句

云容波态世间无，评泊还当胜画图。能写吴宫西子照，此生才可赋西湖。
湖上杂诗·其七
作者：樊增祥
朝代：清
体裁：七言绝句

松桧阴浓扫不开，冷泉亭上几徘徊。人间真有清凉地，但挈茶瓢坐具来。
湖上杂诗·其三
作者：樊增祥
朝代：清
体裁：七言绝句

烧丹葛令还留井，度曲花翁亦有家。我爱孤山林处士，不将禅草换梅花。
湖上杂诗·其九
作者：樊增祥
朝代：清
体裁：七言绝句

酒楼旁带绿阴斜，四月轩窗已换纱。风味不嫌清到骨，湖心藕粉井西茶。
湖上杂诗·其二
作者：樊增祥
朝代：清
体裁：七言绝句

松水依稀似旧容，前身曾打理安钟。卅年何限红尘梦，消尽茶条草屩中。
湖上杂诗·其五
作者：樊增祥
朝代：清
体裁：七言绝句

白白沙堤抱阮墩，一双太傅至今存。年年湖上秋如锦，惟有荷花解报恩。
湖上杂诗·其八
作者：樊增祥
朝代：清
体裁：七言绝句

泉到韬光比玉醇，脱巾洗手坐苔茵。天生一片玻璃水，不遣灵台着点尘。
湖上杂诗·其六
作者：樊增祥
朝代：清
体裁：七言绝句

梅子青青不满枝，杨花白白复沾泥。茅家埠口烧香路，常有幽禽自在啼。
湖上杂诗·其十
作者：樊增祥
朝代：清
体裁：七言绝句

蚕豆珠虾入馔新，一瓯碧玉荐湖莼。不缘胏府清虚极，解吃吴羹有几人。
湖上杂诗·其十一
作者：樊增祥
朝代：清
体裁：七言绝句

画舫金尊对水开，万钱一掷定无回。清游只合瓜皮艇，更袖瓜犀豆子来。
湖上杂诗·其十三
作者：樊增祥
朝代：清
体裁：七言绝句

旧雨长安数举杯，新来无分共岑苔。明朝待续南屏社，为约高三十五来。
湖上杂诗·其十二
作者：樊增祥
朝代：清
体裁：七言绝句

淡晴微雨间轻阴，阅尽湖光浅与深。只欠月明西涧寺，携茶来听颍师琴。
湖上杂诗·其十四
作者：樊增祥
朝代：清
体裁：七言绝句

到处禅扉带雨敲，他时说也彀魂销。佩声夜夜金钗巷，帽影朝朝锦带桥。
湖上杂诗·其四
作者：樊增祥
朝代：清
体裁：七言绝句

手炷垆香礼岳祠，更搴松柏认南枝。如今略换人间世，为遣横枝莫向西。
湘春夜月 其一 湘帘，和《兰当词》
作者：樊增祥
朝代：清
体裁：词

问湘筠，带来多少啼斑。织就万缕冰丝，浅浅漾情澜。里面看人了了，甚外边窥玉，如月笼烟。与月中花影，风中粉絮，终日缠绵。梳头未竟，石榴一点，红透侬边。燕子猜详，谁扶起、洞庭春水，低挂南檐。深深窣地，放玉钩、银蒜长闲。算好物、宜诗宜画，阑干和汝，无限流连。
湘春夜月 其二 湘簟，和《兰当词》
作者：樊增祥
朝代：清
体裁：词

可红床，一方软碧琉璃。付与玉貌湘娥，纤手弄明漪。五月清凉无汗，称水晶双枕，杏子单衣。傍画屏猩色，龙须锦褥，天未寒时。疏帘掩映，舒云卷雨，来共枰棋。细浪龙鳞，还带得、斑斑红泪，凉沁冰肌。银缸照梦，梦君山、浅画秋眉。算绿玉、筼筜最好，莫铺蕉叶，休织桃枝。
湘春夜月·午日次子珍韵
作者：樊增祥
朝代：清
体裁：词

镇无聊，琐窗闲炷檀沈。已是黍梦温时，浑未散轻阴。一样斗茶萧寺，算去年花下，不似而今。甚小楼前后，迷藏一晌，没处追寻。微吟秀句，宫罗昨赐，花醑新斟。夺锦年华，偏忆得、楚乡烟水，长耗归心。红榴镜阁，怎禁他、十度春深。数旧梦、剩白团扇底，江花一剪，曾照罗襟。
湘春夜月·湘帘，和《兰当词》
作者：樊增祥
朝代：清

问湘筠，带来多少啼斑。织就万缕冰丝，浅浅漾情澜。里面看人了了，甚外边窥玉，如月笼烟。与月中花影，风中粉絮，终日缠绵。梳头未竟，石榴一点，红透侬边。燕子猜详，谁扶起、洞庭春水，低挂南檐。深深窣地，放玉钩、银蒜长闲。算好物、宜诗宜画，阑干和汝，无限流连。可红床，一方软碧琉璃。付与玉貌湘娥，纤手弄明漪。五月清凉无汗，称水晶双枕，杏子单衣。傍画屏猩色，龙须锦褥，天未寒时。疏帘掩映，舒云卷雨，来共枰棋。细浪龙鳞，还带得、斑斑红泪，凉沁冰肌。银缸照梦，梦君山、浅画秋眉。算绿玉、筼筜最好，莫铺蕉叶，休织桃枝。
满庭芳
作者：樊增祥
朝代：清
体裁：词

团扇风香，熏炉烟润，花下初掩重门。清歌月夜，惆怅不堪闻。多少天涯归思，家山远、望断红鳞。新来瘦、奚囊药裹，相伴病馀身。怀人。当此际，刚如燕子，主换巢分。傍旧家帘幕，空度黄昏。户外明河似画，盈盈水、不渡流云。凭传与，花笺密字，倚烛一销魂。
满庭芳
作者：樊增祥
朝代：清
体裁：词

未密先疏，才眠又起，汉宫垂柳如人。慕陵九字，长共岁华新。写向黄罗扇底，南唐主、逊此风神。灵和殿、千丝万绪，犹是道光春。永丰坊里树，翻劳太史，夜奏星文。便长依玉座，徐引琴薰。太液东风似剪，拈虫叶、细数春痕。斜阳里，无肠可断，终感寿皇恩。
满庭芳
作者：樊增祥
朝代：清
体裁：词

燕试风襟，蜗留雨篆，深春闲过书帷。唱名才了，小吏问诗题。门外春蚕食叶，重檐下、碧树刚齐。幽深地、花如处女，寂寞少人知。冬烘，犹故态，三间破屋，来试茶旗。问隐囊纱帽，何事归迟。多少凝香昼寝，谁似我、闲看酴醾。春阴重，才晴又雨，归骑溅香泥。
满庭芳
作者：樊增祥
朝代：清
体裁：词

轻擘莲蓬，慢吹桐叶，雨余闲过西轩。绿窗纱破，蛛网不成圆。剩剪春罗数朵，深红色、犹沁苔斑。重门锁，薰垆棐几，祇合一秋闲。依然行乐地，幽阶白露，欠湿双鸳。况画兰图障，搭柳栏杆。一一东风絮影，伤心事、休写蛮笺。当时月，无人看觑，空照小屏山。
满庭芳·上春楼望、
作者：樊增祥
朝代：清
体裁：词

云母窗扉，翠哥栏槛，试灯天气轻阴。小楼多景，蔬罫带寒林。何处金钗衩袜，撷生菜素手挑心。新年事，他乡也好，随分辨茶琴。沈吟。思昨梦红梅一萼，伴我华簪。又花梢月上，有约谁寻。千个黄昏过了，凄凉月、何止而今。天涯草，红心万点，色比海棠深。
满庭芳·丰楼饯春，同子珍步子宜韵
作者：樊增祥
朝代：清
体裁：词

青杏生仁，紫桐吹絮，雨余春事将阑。旧行觞地，芳草未应残。花暗一重槅子，当花处、休掩红蛮。江南路、青鸾信杳，日莫此凭栏。姗姗。红烛底，招来旧燕，细语相关。算双瞳爱水，也抵桑乾。莫怨东风扫地，玉阶畔、红药轻翻。新来事，银笺叠谱，还借素筝弹。
满庭芳·九月初三夜写香山诗意
作者：樊增祥
朝代：清
体裁：词

钿合深缄，玉珰遥寄，绛灯初上帘栊。怨瓶落井，素绠漾西风。我是江南谢女，十年梦、长在愁中。知天壤、王郎何限，幽恨几人同。玲珑歌一曲，香山俊句，应付纱笼。又淡云微雨，掩抑秋容。依旧初三好夜，浑不见、新月如弓。惟是有，珍珠做泪，和露滴梧桐。
满庭芳·京邸上巳用兰当旧韵成解
作者：樊增祥
朝代：清
体裁：词

灯院云娇，药房烟细，昨宵帘幕微寒。晓来陌上，蝶子趁花钿。记得将离赠后，相思梦、难到尊前。消魂处、玉河照影，衫鬓又今年。应怜。春事好，桃边画扇，柳外秋千。且莫问他乡，莫听啼鹃。点点红心似我，天涯路、芳草芊绵。青门外，湔裙嫩约，依旧丽人天。
满庭芳·刘郎为秋娘制曲，余亦继声，用少游韵
作者：樊增祥
朝代：清
体裁：词

花外闻莺，柳边欹燕，屧声初转回廊。玉京重见，休换道家装。十五年来一梦，何独是、庚子斜阳。放心事，芙蓉小殿，无复旧遗香。端相。浑未老，荑苗乍握，兰气犹芳。且将卿颜色，喻我文章。红粉青衫一例，金楼子、忍谤徐娘。花阴坐，茶烟一歇，身世几沧桑。
满庭芳·春夜与少聚卿子岱饮花下
作者：樊增祥
朝代：清
体裁：词

春碧深斟，夜黄低唱，往时佳梦如烟。近来花信，重到海棠边。依旧香巢翡翠，浑不似、三十年前。垂髫女，依人密坐，不识杜樊川。流连。红烛下、鸦鬟渐集，凤纸才宣。把齐安龙靓，聊当花看。对此茫茫百感，莺花海、也有桑田。伊凉曲，悲歌劝酒，金雁落筝弦。
满江红
作者：樊增祥
朝代：清
体裁：词

万柳成丝，凭系著、春光如箭。刚过了、清明禁火，雨香云暖。返老还童松下鹤，娶妻生子梁间燕。蓦一枝、红杏出墙来，谁家院。铃索动，东风软。莲押放，花阴转。问梁园赋手，可曾游倦。圆相红梨花上月，好音玉女窗中电。算小桃、柯下即相逢，春风面。
满江红 其一 雨夜
作者：樊增祥
朝代：清
体裁：词

檐雨垂垂，夜未寝、茶鼎暗潮。谯门掩、画鼍寒咽，朱杖三敲。此际邻墙谁过酒，红珠一串滴春槽。想那人、灯畔卸头时，香半销。胭脂湿，无限娇。锁山黛，敛荑苗。怕绣衾无梦，愁到明朝。湘水泣乾妃子竹，红心凉透美人蕉。待蕙风、吹暖凤皇琴，弦再调。
满江红 其三 白荷花
作者：樊增祥
朝代：清
体裁：词

玉水瑶池，了不见、嫣紫奼红。波如镜、洛妃微步，罗袜凌空。獭髓补完花缺处，鹭丝难辨月明中。又晓凉、亭榭悄无人，清露浓。珠盘净，妆粉融。雅宜称，水精宫。记藐姑冰雪，曾几相逢。西子那因朱得姓，虢姨都道玉为容。羡素娘、兼有美人名，君子风。
满江红 其二 代和
作者：樊增祥
朝代：清
体裁：词

罗袂生寒，试雀茗、香冷画瓷。无憀处、猛风吹竹，颤袅灯枝。不信银河全化泪，了知髹鬓未成丝。傍玉荷、闲看牡丹亭，更漏迟。笺香草，温楚词。数红豆，寄相思。向奈何天里，各自禁持。新梦都随风线断，故情那逐扇纨移。待晓珠、明定水精盘，君始知。
满江红·友松以此调见寿，别以平韵报之
作者：樊增祥
朝代：清
体裁：词

筋力风情，笑白傅、刚与仆同。祇微欠、玉容蛮素，添画屏风。生计百家分禄米，驿程千里走诗筒。问文章、风节定谁如，冯敬通。师聱叟，宾放翁。鬓如漆，气如虹。纵我生稍晚，犹及光丰。时代如今逢过渡，中流击楫几英雄。约使君、添酒煮青梅，操请从。
满江红·宝衡大令惠兰四盆，风叶露花，芬芳开佩，以词酬之
作者：樊增祥
朝代：清
体裁：词

空谷幽兰，恰宜称、檀几练屏。清明过、瓦盆亲种，来献元亭。癸丑亭分修竹翠，潇湘水蘸黛螺青。好伴他、玉树与芝房，生谢庭。妃芳杜，奴素馨。抱瑶瑟，怨湘灵。纵三闾憔悴，不改清醒。笙里诗难游夏补，花中人爱井春名。向绿窗、吟遍楚人词，闻佩声。
满江红·忆杭州
作者：樊增祥
朝代：清
体裁：词

茜丽江山，刚宜称、词人管领。平生事、眈诗成癖，爱山如命。逋老与花同枕席，钱王有树衣绫锦。学髯仙、判事小红亭，流泉冷。人白帢，垂杨映。鱼绣尾，春波净。记前生曾打，理安钟磬。花带绮罗兰麝气，水摇金碧楼台影。遍人间、画扇绣屏风，西湖景。
满江红·薄暮碧桃花下
作者：樊增祥
朝代：清
体裁：词

天碧云横，映夕照、深掩翠帷。纹窗外、碧桃含笑，薄云燕支。静女羞回红粉靥，仙姝争试茜罗衣。看树头、天际两般霞，交映时。循苔径，沿碧溪。藉幽草，绕疏篱。挈景仁茶具，来就花枝。三月绿阴生子晚，一奁红雪靧儿迟。又小楼、一桁绣帘斜，双燕归。
满江红·雨夜
作者：樊增祥
朝代：清

檐雨垂垂，夜未寝、茶鼎暗潮。谯门掩、画鼍寒咽，朱杖三敲。此际邻墙谁过酒，红珠一串滴春槽。想那人、灯畔卸头时，香半销。胭脂湿，无限娇。锁山黛，敛荑苗。怕绣衾无梦，愁到明朝。湘水泣乾妃子竹，红心凉透美人蕉。待蕙风、吹暖凤皇琴，弦再调。罗袂生寒，试雀茗、香冷画瓷。无憀处、猛风吹竹，颤袅灯枝。不信银河全化泪，了知髹鬓未成丝。傍玉荷、闲看牡丹亭，更漏迟。笺香草，温楚词。数红豆，寄相思。向奈何天里，各自禁持。新梦都随风线断，故情那逐扇纨移。待晓珠、明定水精盘，君始知。玉水瑶池，了不见、嫣紫奼红。波如镜、洛妃微步，罗袜凌空。獭髓补完花缺处，鹭丝难辨月明中。又晓凉、亭榭悄无人，清露浓。珠盘净，妆粉融。雅宜称，水精宫。记藐姑冰雪，曾几相逢。西子那因朱得姓，虢姨都道玉为容。羡素娘、兼有美人名，君子风。
潜江杂诗十六首·其一
作者：樊增祥
朝代：清
体裁：七言绝句

淼淼平湖五月秋，外湖水入里湖流。头衔合署青溪长，问字亭边有钓舟。
潜江杂诗十六首·其七
作者：樊增祥
朝代：清
体裁：七言绝句

妾家三板桥头住，郎住青溪一里强。验取湖中新种藕，聪明肯信不如郎。
潜江杂诗十六首·其三
作者：樊增祥
朝代：清
体裁：七言绝句

十亩回塘岁有租，閒时留客饭秋菰。湖田姜蔗年来薄，更课山僮种紫苏。
潜江杂诗十六首·其九
作者：樊增祥
朝代：清
体裁：七言绝句

细布絟缠五色齐，寒房刀尺思依依。红蓝与作合欢被，鱼白还缝游子衣。
潜江杂诗十六首·其二
作者：樊增祥
朝代：清
体裁：七言绝句

肉食堪怜骨相乖，闭门旬日学清斋。江乡四月初生笋，强饭须逢谢豹来。
潜江杂诗十六首·其五
作者：樊增祥
朝代：清
体裁：七言绝句

白鹤楼中四面窗，白鹤楼下清溪长。田田尽种青荷叶，十里风来并是香。
潜江杂诗十六首·其八
作者：樊增祥
朝代：清
体裁：七言绝句

戴胜飞时紫葚匀，锦坊愁煞贸丝人。飞花尽织丁娘布，春绢秋罗不称身。
潜江杂诗十六首·其六
作者：樊增祥
朝代：清
体裁：七言绝句

女儿垂发采雕胡，爱弄轻舟引白凫。闻说石城工荡桨，一时凝望莫愁湖。
潜江杂诗十六首·其十
作者：樊增祥
朝代：清
体裁：七言绝句

雨盖轻于出水荷，垂檐面面剪青罗。琵琶饭甑君休笑，入市无如伞户多。
潜江杂诗十六首·其十一
作者：樊增祥
朝代：清
体裁：七言绝句

城北城南一里馀，踏莎来就子云居。岐亭监税风流在，不遇东坡亦借书。
潜江杂诗十六首·其十三
作者：樊增祥
朝代：清
体裁：七言绝句

薄薄城南二顷田，青𪅂白鹭镜中天。一年一度桃花水，苦累儿家买钓船。
潜江杂诗十六首·其十二
作者：樊增祥
朝代：清
体裁：七言绝句

桂树秋分始著花，山房清晓拓窗纱。淮南招隐何人会，只有城西处士家。
潜江杂诗十六首·其十五
作者：樊增祥
朝代：清
体裁：七言绝句

客舍经秋复历冬，读书常得两生从。荒台寂历双龛火，律院森沈几度钟。
潜江杂诗十六首·其十六
作者：樊增祥
朝代：清
体裁：七言绝句

前辈风流手迹真，探花澹墨想丰神。只今萧寺梁间月，合与兰亭一样珍。
潜江杂诗十六首·其十四
作者：樊增祥
朝代：清
体裁：七言绝句

建矶岁岁浑无力，挽月年年亦未成。生把金钱掷流水，不堪频听打硪声。
潜江杂诗十六首·其四
作者：樊增祥
朝代：清
体裁：七言绝句

羹汤酷爱吴儿制，黄蚬青螺别样甘。为底居人工啖蚪，甘松浑不似江南。
潜江讲舍题壁
作者：樊增祥
朝代：清
体裁：七言律诗

废院经时长绿苔，两斋寂寞野花开。琴书草草成流寓，词赋寥寥想异才。板屋秋风人独寤，草堂春雨燕重来。依然郢树青如荠，一日离肠定几回。
点绛唇·倭奁
作者：樊增祥
朝代：清
体裁：词

妥玉安花，盘龙四角戗金细。明奁似水。曾照王家翠。朱鸟窗边，长锁玲珑屉。春眠起。一窝云腻。不学江南髻。
烛影摇红
作者：樊增祥
朝代：清
体裁：词

烛影摇红，玉钗人在珠帘下。二年湘管学书成，唐韵亲教写。早是心经转罢。倚栏杆、衣裳淡雅。旋安茶铫，更拂琴塼，竹阴闲话。烛影摇红，寂寞无过今宵也。照人新月到幽州，双泪明珠泻。无复弹棋打马。空相对、屏风昉画。依前几格，一样炉烟，可怜遥夜。
爪茉莉·本意
作者：樊增祥
朝代：清
体裁：词

女伴穿花，晚凉待月去。东栏畔、暗香销暑。新红指甲，甚掐遍、风枝露蕊。是谁赠、一握珍珠，就灯细穿彩缕。钗梁玉燕，好相亲、莫相妒。云鬓乱、扇风轻度。襟边枕上，是檀奴、醉心处。更髻心、点衬石榴红萼，晚妆未嫌缟素。
爱伯师中隽后仍以户部郎候铨奉贺二首·其一
作者：樊增祥
朝代：清
体裁：七言律诗

桃李如云万物春，南宫今喜贡儒珍。艺林自昔荣稽古，朝贵同声贺得人。座主见来惟避席，房书傅出信无伦。少微移近文昌座，未许江东有逸民。
爱伯师中隽后仍以户部郎候铨奉贺二首·其二
作者：樊增祥
朝代：清
体裁：七言律诗

十年执戟侍瑶京，郎署萧然亦有情。公望岂缘金榜重，人间真觉玉堂轻。閒官自顾仍无恙，朴学从来肯近名。鸾鹤三霄齐怅望，蓬莱无福着先生。
爱伯师以生日即席示越中诸子诗见示奉答一首
作者：樊增祥
朝代：清
体裁：七言律诗

腊酒初开弟一觞，岁寒松竹有辉光。未容退谷栖聱叟，争遣长安识漫郎。病里越吟烦寄远，樽前吴语似还乡。铸金合向诗龛供，好散天花作道场。
玉女迎春慢·封印日偶书
作者：樊增祥
朝代：清
体裁：词

封了麟符，巡檐处、钿朵小梅开否。渐有春风入幔，水蘸鹅黄新柳。女儿纤手。暂莫弄、一方红籀。花迎玉佩，香绕戟衣，帘卷清昼。一年墨牒光阴，需头押尾，彀侬消受。此夕红莲幕里，不住银筝催酒。牡丹开又。直暖过、西京烟九。好景娱人，只在海棠前后。
玉楼春
作者：樊增祥
朝代：清

堕鬟不耐胶青刷。珠粉细调云母滑。两弯生翠小眉山，一寸深红长指甲。欲眠又起添香鸭。风竹敲寒檐玉戛。闲愁和雨上心来，味比凤州新酒辣。米家墨翠浓如刷。绿蜡捶笺麦光滑。晚筠已卧绿沈枪，早菊未开金锁甲。葫芦蒸烂甘如鸭。饭软蔬香银箸戛。诗脾多为井茶清，烹点休搀姜豉辣。秋来枕被新梳刷。腻玉一盘蕲簟滑。牵牛花下算归期，袖底十葱轮癸甲。莲塘莫打能言鸭。鸳梦可禁兰桨戛。蝶衣花虱不相饶，始信小鸾纤手辣。垂杨涴地西方刷。鬓亸云松钗燕滑。红蚕久写损香毫，金雁慵调抛义甲。纸屏谁画春江鸭。修竹桃花两摩戛。芳兰气息自甜和，不似姮娥红桂辣。瓠犀晓蘸晶盐刷。姑射仙肌凉玉滑。轻红花碗泛茶丁，小翠筠篮挑药甲。薰衣自炙黄金鸭。锁骨珊珊葱佩戛。玉京人爱笋梨酥，不识吴酸并蜀辣。荔根自缚红床刷。花底闲关莺语滑。舞时金凤绣成丛，醉里红螺香蘸甲。唐风读罢嘲荀鸭。碎佩兰铃花外戛。聪明解效玉台诗，但有温柔无苦辣。文房珍玩麟毫刷。茧纸兰亭冰样滑。雁来之子报双南，蚕熟女郎登一甲。小屏闲看徐熙鸭。一院竹梧风自戛。行行春蚓出姜芽，溪砚应名鸲鹆辣。紫骝晓唤奚官刷。欲采秋英香径滑。西风催雨战青荷，鱼戴兜鍪螺被甲。绿池水满浮双鸭。对啑芦根鸣戛戛。闲拈桂子佐槟榔，举主性情终是辣。南飞一雁霜翎刷。苦忆莼羹青玉滑。绿枨树底纳鱼租，粉菊篱边堆蟹甲。陆郎自饭松陵鸭。邻寺趁斋清磬戛。终然服食爱江南，笋苦蕨甜花芥辣。掌冰闸吏勤秋刷。露冷莲房新藕滑。银鱼紫蜐海东来，香巘玉泉天下甲。仙人饭玉羹瑶鸭。自琢新词自敲戛。齑辛风味俊如何，生啖幽州青撇辣。花阶雨过青笤刷。油醋点汤两饼滑。鹭窥荷捧一珠盘，鹤问松周几花甲。独行怕见双黄鸭。风动帘犀珠串戛。绣衣使者说相思，红豆莫如椒样辣。
玉楼春 其七 六叠前韵
作者：樊增祥
朝代：清
体裁：词

文房珍玩麟毫刷。茧纸兰亭冰样滑。雁来之子报双南，蚕熟女郎登一甲。小屏闲看徐熙鸭。一院竹梧风自戛。行行春蚓出姜芽，溪砚应名鸲鹆辣。
玉楼春 其三 秋闰，再叠前韵
作者：樊增祥
朝代：清
体裁：词

秋来枕被新梳刷。腻玉一盘蕲簟滑。牵牛花下算归期，袖底十葱轮癸甲。莲塘莫打能言鸭。鸳梦可禁兰桨戛。蝶衣花虱不相饶，始信小鸾纤手辣。
玉楼春 其九 八叠前韵，记南中景物
作者：樊增祥
朝代：清
体裁：词

南飞一雁霜翎刷。苦忆莼羹青玉滑。绿枨树底纳鱼租，粉菊篱边堆蟹甲。陆郎自饭松陵鸭。邻寺趁斋清磬戛。终然服食爱江南，笋苦蕨甜花芥辣。
玉楼春 其五 四叠前韵
作者：樊增祥
朝代：清
体裁：词

瓠犀晓蘸晶盐刷。姑射仙肌凉玉滑。轻红花碗泛茶丁，小翠筠篮挑药甲。薰衣自炙黄金鸭。锁骨珊珊葱佩戛。玉京人爱笋梨酥，不识吴酸并蜀辣。
玉楼春 其八 雨中七叠前韵
作者：樊增祥
朝代：清
体裁：词

紫骝晓唤奚官刷。欲采秋英香径滑。西风催雨战青荷，鱼戴兜鍪螺被甲。绿池水满浮双鸭。对啑芦根鸣戛戛。闲拈桂子佐槟榔，举主性情终是辣。
玉楼春 其六 五叠前韵
作者：樊增祥
朝代：清
体裁：词

荔根自缚红床刷。花底闲关莺语滑。舞时金凤绣成丛，醉里红螺香蘸甲。唐风读罢嘲荀鸭。碎佩兰铃花外戛。聪明解效玉台诗，但有温柔无苦辣。
玉楼春 其十 九叠前韵忆北池
作者：樊增祥
朝代：清
体裁：词

掌冰闸吏勤秋刷。露冷莲房新藕滑。银鱼紫蜐海东来，香巘玉泉天下甲。仙人饭玉羹瑶鸭。自琢新词自敲戛。齑辛风味俊如何，生啖幽州青撇辣。
玉楼春 其十一 西堂雨后，十叠前韵
作者：樊增祥
朝代：清
体裁：词

花阶雨过青笤刷。油醋点汤两饼滑。鹭窥荷捧一珠盘，鹤问松周几花甲。独行怕见双黄鸭。风动帘犀珠串戛。绣衣使者说相思，红豆莫如椒样辣。
玉楼春 其四 三叠前韵有赠
作者：樊增祥
朝代：清
体裁：词

垂杨涴地西方刷。鬓亸云松钗燕滑。红蚕久写损香毫，金雁慵调抛义甲。纸屏谁画春江鸭。修竹桃花两摩戛。芳兰气息自甜和，不似姮娥红桂辣。
玉楼春 前调韵险而新，阿频曰：“能再叠否。”凉夜趁烛疾书，更成十阕，亦老有童心矣 其二
作者：樊增祥
朝代：清
体裁：词

米家墨翠浓如刷。绿蜡捶笺麦光滑。晚筠已卧绿沈枪，早菊未开金锁甲。葫芦蒸烂甘如鸭。饭软蔬香银箸戛。诗脾多为井茶清，烹点休搀姜豉辣。
玉楼春·元夜旅中
作者：樊增祥
朝代：清
体裁：词

陌头红杏尚娇小。三五月明灯事好。梅落还开烟九迟，柳黄未绿鞦韆早。莫敲画鼓损珠络，欲破黄柑思鸟爪。今夜并州似故乡，红莲烛下春愁少。
玉楼春·其一
作者：樊增祥
朝代：清
体裁：词

堕鬟不耐胶青刷。珠粉细调云母滑。两弯生翠小眉山，一寸深红长指甲。欲眠又起添香鸭。风竹敲寒檐玉戛。闲愁和雨上心来，味比凤州新酒辣。
玉楼春·咏鞋
作者：樊增祥
朝代：清
体裁：词

彩茸金线交相错。斗本色双莲不过。天教约住软香钩，这缩本鸳鸯谁做。踏青归后香泥涴。也不用锦裙遮逻。花间把作暖金杯，乞借与萧郎则个。
玉漏迟·守岁
作者：樊增祥
朝代：清
体裁：词

腊醅新上口。看书吃果，灯前厮守。残夜新春，只判一声清漏。不用占鸡卜镜，但愿得、花红人寿。君信否。垂帘一晌，春词琢就。不解格五弹棋，祇色子玲珑，称伊纤手。玉雪娇儿，可要软饧酥豆。斜倚薰笼不睡，任消尽、博山香兽。看镜久。青青鬓丝依旧。
玲珑四犯 其一 再和午诒白荷花瓣
作者：樊增祥
朝代：清
体裁：词

榜眼莲花，早忏尽红情，暗渍冰麝。素靥含娇，禁得伯时描画。西子粉爪留痕，恁摘得、玉瓢无靶。想弄花、香满罗衣，和著玉人归也。归来检点鲛妃帕。与书中、银蝶同化。天然一剪瑶池雪，那逐绛桃偷嫁。绝似新月纤纤，奈软玉、瘦无一把。怕自今步步生莲，不在石榴裙下。
玲珑四犯 其二 再和午诒一百年前白荷花瓣
作者：樊增祥
朝代：清
体裁：词

榜眼莲花，早历尽中书，廿四番考。太素光阴，三万六千过了。曾见五世鸳鸯，一辈辈、白头双笑。记一年、一阕菱歌，红豆金箱不少。那回偷采芳龄小。叹莲娃、生子都老。藏身粉指青编里，也抵中山一觉。依旧浅水蓬莱，想玉面、皱纹羞照。忆折梅同下西洲，犹是玉台初稿。
玲珑四犯·再和午诒白荷花瓣
作者：樊增祥
朝代：清

榜眼莲花，早忏尽红情，暗渍冰麝。素靥含娇，禁得伯时描画。西子粉爪留痕，恁摘得、玉瓢无靶。想弄花、香满罗衣，和著玉人归也。归来检点鲛妃帕。与书中、银蝶同化。天然一剪瑶池雪，那逐绛桃偷嫁。绝似新月纤纤，奈软玉、瘦无一把。怕自今步步生莲，不在石榴裙下。榜眼莲花，早历尽中书，廿四番考。太素光阴，三万六千过了。曾见五世鸳鸯，一辈辈、白头双笑。记一年、一阕菱歌，红豆金箱不少。那回偷采芳龄小。叹莲娃、生子都老。藏身粉指青编里，也抵中山一觉。依旧浅水蓬莱，想玉面、皱纹羞照。忆折梅同下西洲，犹是玉台初稿。
珍珠帘·小伶以茉莉饰团扇，爱伯师赏之以词，即同其调
作者：樊增祥
朝代：清
体裁：词

小花私贮罗囊底。玉釭前、一种温黁初试。纨扇恁轻盈，更泥他纤指。一握真珠亲赠与，当纕佩、襟便长系。风细。问素月圆时，好花开未。别有却扇风情，且茶瓯罢点，鬓翘休缀。不借彩丝穿，怎尽成连理。喜字回环三十六，最难得、花花相对。临睡。定罗帐风来，暗香如醉。
琵琶仙·春莫与子珍饮桐花下
作者：樊增祥
朝代：清
体裁：词

微月黄昏，又恰是、小院青桐如玉。门外芳草成烟，笼灯照香毂。刚办得、生衣小扇，趁花底、茗香初熟。镜里铅颦，襟边碧唾，前梦应续。玉阶畔、多少芳心，有一抹朱弦破幽独。都把明妃清怨，付春风一曲。看满眼、花光做泪，甚杜郎、旧鬓犹绿。惟仗祓恨清樽，照妆银烛。
瑞鹤仙
作者：樊增祥
朝代：清
体裁：词

暖风梅豆熟。城南路、一片清阴乔木。斜街数间屋。称朱衣双引，雪珂鸣玉。盐官旧筑。记新桥、文桑尚绿。老来三懒，怕香径踏花，雨榭烧烛。前辈风流谁继，学士仙才，不殊玉局。雅邻任卜。前花市，后修竹。更藤阴残照，奇书千本，金风亭长自曝。胜吾庐、茧纸图成，卷葹小幅。
瑶华·咏湘妃竹，次兰当韵
作者：樊增祥
朝代：清
体裁：词

云中青凤辇。绰约灵妃，试偷开啼眼。丛丛烟筱，堪截作、碧玉苕华仙琯。青峰江上，杳难逢、宫眉春展。把御垆金鹧香斑，写入竹枝哀怨。苍梧一抹横云，任倚遍修篁，罗袖寒浅。红兰泫露，还仿佛、慢转秋波娇眄。璇宫夜泣，可织得、银床冰簟。胜后来、宴冷瑶池，苦竹黄云歌遍。
瑶台第一层·《兰簃读曲图》，为杨定夫同年索赋
作者：樊增祥
朝代：清
体裁：词

晓起绿窗匀面了，鬟云一镜松。碧苔庭院，幽花数剪，春在帘栊。曲栏深处坐，教雪衣、低唱玲珑。曼声引，更弓鞋轻点，袅尽钗茸。匆匆。玉烟吹散，翠苕不耐晓霜中。绣帏垂地，啼莺不语，残月朦胧。莫翻金缕曲，怕百花、扫地都空。画堂东。剩兰心一点，还发春红。
瓶荷戏题
作者：樊增祥
朝代：清
体裁：七言绝句

三年不到南河路，闻道花开似锦泾。买得白荷花一把，自临秋井汲银瓶。
甘州·和耆卿韵
作者：樊增祥
朝代：清
体裁：词

莫回头东望望春门，啼乌满延秋。怪风情筋力，都如病柳，怯上高楼。凝碧池台何在，歌舞一时休。满眼新亭泪，未肯轻流。见说衣冠文武，似虬髯弈负，此局谁收。叹白头杜甫，还为浣花留。认朱书箜篌背面，是几时天际识归舟。西来雁、可能邀取，玉女回眸。
生日子珍遣五宝来祝兼惠台香湘茗
作者：樊增祥
朝代：清
体裁：古风

我生仲冬朔，性与冰雪亲。栖栖羁旅中，忽复及兹辰。君息为我息，慰情良足珍。着红上高堂，聊补膝下贫。薰垆及茗盏，一一含君仁。氤氲海上霞，斟酌湘山春。抱儿南窗下，清气散衣巾。秋发半已脱，冬裘常不温。感君惠瑶纩，兼复歌寿人。愿言蒲柳质，永保金石真。
由沙头至丫角庙即事二首·其一
作者：樊增祥
朝代：清
体裁：五言律诗

孤榜逢春雨，溪山觉晓寒。桃花碍樵路，野水上鱼竿。青鬓愁中薄，春衣雪后单。芳梅久蘦落，弭棹采红兰。
由沙头至丫角庙即事二首·其二
作者：樊增祥
朝代：清
体裁：五言律诗

曳缆遵春渚，开帆带晚霞。杳然望中沚，三两住渔家。岁俭炊菰米，田荒长蕨芽。女儿浣纱去，愁对白蘋花。
由涿州至保阳途次有述
作者：樊增祥
朝代：清
体裁：七言律诗

褒衣挟策玉京来，独鹿风云亦壮哉。每忆轩皇亲杖钺，为怜昌国一登台。时清战地耕桑满，日暮严城鼓角催。漫以黄金致千里，可知服枥半龙媒。
留别豹岑太守
作者：樊增祥
朝代：清
体裁：七言律诗

南衙两载与尊罍，吐气青云亦快哉。陋巷每邀车辙过，围棋得共府僚陪。西来重践呼鹰地，北去言登市骏台。短簿参军今并往，问公怀抱向谁开。
登宝通寺塔
作者：樊增祥
朝代：清
体裁：五言律诗

历劫仍崇构，穷高望欲迷。下临违地远，直上与天齐。江汉双流细，风云万象低。夜灯全胜月，晴彩漾招提。
白燕二首赠诸可宝迟菊同年·其一
作者：樊增祥
朝代：清
体裁：七言律诗

珠帘十二映瑶台，宜主新妆淡愈佳。旧垒似含瑶岛雪，前身曾上玉人钗。难为海叟琼琚报，且吃卢家玳瑁斋。写入生绡白团扇，霜豪轻点粉轻揩。
白燕二首赠诸可宝迟菊同年·其二
作者：樊增祥
朝代：清
体裁：七言律诗

非鹭非鹇太瘦生，美于雪鹉小于莺。曾巢玉署痕难扫，不见梅花恨也平。拂水乍疑双属玉，步虚何止一飞琼。乌衣子弟皆才俊，但见珣珉眼倍明。
白阳山人折枝画卷为李新吾公子属题·其一
作者：樊增祥
朝代：清
体裁：七言绝句

露朵烟丛向背殊，水窗閒写折枝图。石涛雪个皆名辈，一种萧閒恐未如。
白阳山人折枝画卷为李新吾公子属题·其二
作者：樊增祥
朝代：清
体裁：七言绝句

玉奴翠袖怯新寒，楚井分明近洛川。四玉风神堪绝世，月中霜里共婵娟。
百字令
作者：樊增祥
朝代：清

冰纱三寸，旧书中往往，夹花成腊。真有白莲花世界，百岁不生不灭。世叹难逢，人忧不满，素女何修得。玉河鸥鹭，乾嘉以后疏隔。犹忆天诞牟尼，恒星不见，此夜莲胎坼。甲子倘从麟笔起，应是二千年雪。蛱蝶成灰，鸳鸯换世，留此觚棱月。写经钞典，将毋同贝多叶。屈金粟后，数国初人物，历年三百。此是百年前旧物，犹逊悔翁乾蝶。玳瑁云斑，玻璃冰老，淡极苌弘血。朝云书至，近时无此花叶。为问当日池中，蛟龙安在，惟汝无生灭。四十余年能长我，兄事藕花也得。道士桃新，丈人梅旧，容汝中间立。花如解语，试谈大父游射。长圆长好，算此花和月，一般多福。君子长生砖压扁，形似开大白蝠。若遇商贤，或逢柱史，当如孩儿菊。倘旌花瑞，凤池为汝汤沐。群卉竞祝期颐，筠兰榴桂，百子千孙足。倘与姚黄争九锡，贵寿两家分属。芡弟调冰，茨姑捣粉，家世清如玉。香芸几叶，百年长伴书簏。花之君子，较苔笺蕉纸，更饶香泽。人道吴宫西子命，薄似轻纱蝉翼。我谓不然，粉真长在，万古如冰雪。息肌何术，百年依旧莲靥。须信惠子书中，玉颜常有，多自翻㠾得。怡府霜藤虚白楮，同此银光粉色。练袋萤枯，青编蠹稿，独擅长生诀。蓬池前辈，论科何止三十。
百字令·其一
作者：樊增祥
朝代：清
体裁：词

冰纱三寸，旧书中往往，夹花成腊。真有白莲花世界，百岁不生不灭。世叹难逢，人忧不满，素女何修得。玉河鸥鹭，乾嘉以后疏隔。犹忆天诞牟尼，恒星不见，此夜莲胎坼。甲子倘从麟笔起，应是二千年雪。蛱蝶成灰，鸳鸯换世，留此觚棱月。写经钞典，将毋同贝多叶。
百字令·其三
作者：樊增祥
朝代：清
体裁：词

长圆长好，算此花和月，一般多福。君子长生砖压扁，形似开大白蝠。若遇商贤，或逢柱史，当如孩儿菊。倘旌花瑞，凤池为汝汤沐。群卉竞祝期颐，筠兰榴桂，百子千孙足。倘与姚黄争九锡，贵寿两家分属。芡弟调冰，茨姑捣粉，家世清如玉。香芸几叶，百年长伴书簏。
百字令·其二
作者：樊增祥
朝代：清
体裁：词

屈金粟后，数国初人物，历年三百。此是百年前旧物，犹逊悔翁乾蝶。玳瑁云斑，玻璃冰老，淡极苌弘血。朝云书至，近时无此花叶。为问当日池中，蛟龙安在，惟汝无生灭。四十余年能长我，兄事藕花也得。道士桃新，丈人梅旧，容汝中间立。花如解语，试谈大父游射。
百字令·其四
作者：樊增祥
朝代：清
体裁：词

花之君子，较苔笺蕉纸，更饶香泽。人道吴宫西子命，薄似轻纱蝉翼。我谓不然，粉真长在，万古如冰雪。息肌何术，百年依旧莲靥。须信惠子书中，玉颜常有，多自翻㠾得。怡府霜藤虚白楮，同此银光粉色。练袋萤枯，青编蠹稿，独擅长生诀。蓬池前辈，论科何止三十。
百字令·题和甫词卷，即送之安康任
作者：樊增祥
朝代：清
体裁：词

铁君何意，把王郎玉唾，壶唇敲缺。侧帽乌丝奴仆耳，秦柳才堪梯接。怒吼华鲸，软商娇燕，粗细俱能入。小红低唱，玉龙无限凄切。回忆三十年前，樱桃筵上，同按霓裳拍。双请左鱼西向笑，选鍊河声岳色。红杏词名，韭花书品，秦女都能说。渭城秋柳，送君愁损眉叶。
百字令·题梦湘太守《匡山戴笠图》
作者：樊增祥
朝代：清
体裁：词

仰天一笑，踞紫霞峰顶，横吹铁笛。万古苍厓飞雪练，垂作银虹千尺。五老庞眉，九仙鹤驾，来与君争席。掉头不顾，飘然苏大瓢笠。须信太守风流，永嘉而后，重理游山屐。我欲从君骑雪牯，甜笋淡齑同吃。白傅寻僧，青莲送内，韵事遥相匹。开先寺里，也应留赠诗集。